text:
FAAMATALAGA SAUNIUNI: FAAMATALAGA MO TAGATA FAIGALUEGA
AFIO MAI!
Afio mai i le RSE i Niu Sila.
O le RSE o le Recognised Seasonal Employer. O le tagata e ana le galuega lea ua taliaina e le Malo o Niu Sila, lona faafaigaluega mai o tagata mai fafo atu o le atunuu.
O le ‘au totō fualaau‘aina ma fualaau taumafamata (fruit and vegetables) ma ē galulue i togavine (wine) i Niu Sila o le a moomia nisi tagata faigaluega i nisi o vaitaimi e fesoasoani i le totōina o faatoaga, faato‘a le eleele ma le seleseleina o fua o faatoaga.
O lenei pepa o faamatalaga o le a fesoasoani ia te oe i le faaaogāina tatau o lou taimi a o e faigaluega ai i Niu Sila. Ia faamautinoa e te aveina pe a e alu i Niu Sila ma ia teu lelei a o e iai iinā. O le a e iloa le aogā tele ia te oe a o e aumau ai i Niu Sila.
E tatau foi ona e auai atu i se faatasiga lea o le a muai faailoa atu ai mea o le a e faia, ae e te lei tuua lou atunuu moni.
O lenei faafeiloaiga o le a faamatala atili atu ai pe faape‘ī le olaga galue ma le aumau ai i Niu Sila. O le a maua ai foi se avanoa e fai ai ni au fesili ina ia faamatala uma ane soo se mea e te lē o malamalama ai.
Pe a e to‘ai taunuu i Niu Sila, o le a nofo sauni mai lou fale faigaluega ma le Matagaluega o Leipa e faailoa ane nisi faamatalaga e fesoasoani ina ia e faamautu lelei i lau galuega fou ma ia e fiafia i lou taimi atoa o le a e iai i Niu Sila.
O se avanoa lelei ae pule lava oe pe faaaogā.
Matou te faamanuia atu.
O le Vaega a le RSE i Niu Sila
Faatomuaga
A o e lei malaga i Niu Sila e tatau ona e auai atu i se faatasiga o le a muai faia ai ni a outou a‘oa‘oga ma nisi o ofisa o le tou malo. O le a fesoasoani atu ina ia tou malamalama atili i le soifuaga i Niu Sila. O le a faamautinoa ai foi iinā fuafuaga uma mo lau faigamalaga.
Pe a e taunuu o le a tuuina atu e lou pule o le galuega se pepa o faatomuaga. O nei faatomuaga o loo faailoa atu ai mea e pei o:
- Le faatulagaga o au fealuaiga i totonu o Niu Sila
- Le tau ma ituaiga o lavalava o le a e moomia
- O ā meaai e tatau ona e taumafa ai ina ia tausia lelei lou soifua maloloina ma e fiafia ai pea i lou atunuu fou ua e iai
- Faapefea ona faasoasoa lelei lau seleni – lona uiga o le auala lelei e faaaogā ai lou totogi ma fuafua tatau au mea totogi a o e iai i Niu Sila
- Le lafoga o le a e totogia i tupe e te maua a o e iai i Niu Sila
- Pe faapefea pe a e āfaina i se faalavelave i le galuega ma lē mafai ai ona e toe galue
- Pe faapefea pe a e ma‘i
- Auala e taofi ai ia lē fanau, feusuaiga saogalemu ma ma‘i pipisi mai feusuaiga (STD)
- O mea e mafai ona e faia pe a e lē faigaluega ma le auala e te fiafia ai a o e aumau i Niu Sila.
Tupe
E tatau ona e mautinoa o loo lava se tupe ia te oe pe a e taunuu i Niu Sila e faatau ai ni mea e te manao ai a o lei maua lou uluai totogi.
Lou Totogi
O le a faatulaga e lou pule ina ia alu sa‘o lau tupe i lau tusitupe. O le a e maua se pepa o lou totogi e faailoa atu ai pe fia lou totogi, faapefea ona totogi oe (se faataitaiga, poo ave sa‘o i lau tusitupe), o ā isi mea o loo tipi i ai lou totogi.
Ona o oe o se tagata faigaluega faavaitaimi, o le a totogi oe i se tasi o auala nei:
1. Totogi itula
Afai e ta‘ua i lau konekarate o oe e totogi itula, o lona uiga o le a totogi atu ia te oe se vaega tupe mo itula taitasi o loo e faigaluega ai.
Faataitaiga: afai e te faigaluega i le 30 itula ae o lou totogi i le itula e NZ$15.00, o le a totogi atu ia te oe le NZ$450.00 A O LEI aveesea lau lafoga ma isi tupe e toese mai lou totogi. O le lafoga ma isi tupe e toese o le a faaitiitia ai lou totogi.
E lē mafai ona itiiti ifo lou totogi nai lo le totogi aupito maulalo ua faatulagaina.
2. Totogi vaega
O le totogi vaega o lona uiga o le a totogi atu ia te oe se vaega tupe i taimi taitasi e mae‘a ai ona e faatinoina se galuega patino. Faataitaiga i le galuega tau apu, e mafai ona totogi oe i se tau ua faatulaga mo paelo taitasi e te faatumuina i apu. O lona uiga o le vave o lau galue ma le tulaga lelei o apu, o le telē foi lena o lou totogi.
Faataitaiga: afai e totogi oe i le NZ$30.00 mo paelo taitasi o apu e te faatumuina, ma afai e oo atu i le iuga o le vaiaso ua 15 ni au paelo apu ua tutumu, o le a totogi oe i le NZ$450.00 a o lei aveesea le lafoga ma isi tupe e toese mai lou totogi.
Afai o loo totogi vaega oe, ae lē mafai ai lava ona itiiti ifo lou totogi mai le totogi pito maulalo faatulafonoina. E ui o lenei fuafuaga ua faatulaga mo tagata faigaluega ua iai le tomai, ae masani lava o le a telē atu se isi vaega tupe e te maua nai lo lena.
3. Totogi Fetuunai
O totogi nei e masani ona faasino atu i se vaega o totogi o se konekarate. Pe afai lea e totogi oe i se aofaiga o se seleni mo iunite taitasi o galuega e mae‘a ona faatinoina. E mafai ona totogi i le paelo e tasi, le ato e tasi, le laau e tasi, le laina e tasi (o le laina o loo faasino atu i se vaega o se laina umī – e masani ona faatutū ni laau e faailoga ai le uumi, pe afai o loo faatulaga ai laina o apu ma togavine), pe ta‘i kilokalama, pe ā. E fuafua lava i le galuega ma poo le ā le iunite o loo totogi ai. O le faiga lenei o le sliding rate, e masani ona lē fua pauina le vaega tupe e totogi ai oe mo galuega taitasi (le tau o iunite), ae mafai ona fesuiai e fua lava i tulaga o mea.
Faataitaiga: afai o loo e galue i le tauina o le apu ma o loo totogi oe i le aofaiga o au paelo e tutumu, ona fua lea o le totogi o le paelo e tasi i mea e pei o le telē o le uta o apu, o le ā le leva ona ola o laau apu e ana fua, o ituaiga eseese o apu sa tauina, pe o ni apu sa totō sa‘o poo ni apu na faaaogā i ai vailaau mo le totōina, poo ni apu e faatau atu i isi atunuu pe faatau lava i maketi i Niu Sila, poo ni apu e faaaogā mo vaiinu. O lona uiga e ono totogi oe i le NZ$15.00 i le paelo pe afai o se paelo apu e faaaogā mo vaiinu, ae pe NZ$45.00 i le paelo pe afai o apu lelei sa totō sa‘o ma e faatau atu i isi atunuu.
I lenei faataitaiga, e ao i le pule o le kamupani ona auiliili lelei atu i lau maliega tau faigaluega e faapea, o le tau o le paelo e tasi e amata mai le NZ$15.00 (le tau pito maulalo i le malosi o iai le tālā) e oo atu i le NZ$45.00 (le tau pito maualuga i le malosi o iai le tālā), ma ia faamatala le mafuaaga e fetuutuunai ai tau. E mafai e le pule o le galuega ona faaopoopo se isi mea i le totogi pito maualuga, ae lē mafai ona ia faapa‘ū le totogi e itiiti ifo i le totogi pito maualalo faatulafonoina.
Afai o lou totogi e fai ma fetuunai (sliding rates), ae lē mafai ai lava ona itiiti ifo lou totogi mai le totogi pito maulalo faatulafonoina. Peitai ona o lenei fuafuaga ua faatulaga mo tagata faigaluega ua iai le tomai, e masani la o le a telē atu se isi vaega tupe e te maua nai lo lena.
4. Totogi tuufaatasi
E iai nisi tulaga e ono suia ai lou totogi. E mafai ona tulai mai lea tulaga pe afai o le a suia le ituaiga galuega e te faatinoina. Faataitaiga, i nisi taimi e te fou atu ai i se galuega e te amata ai i se totogi itula, ma toe suia mulimuli ane i se totogi vaega pe a faateleina lou tomai ma amata foi ona vave lau galue.
E ono ese lou totogi mai isi tagata o loo tou faigaluega faatasi pe afai e ese le galuega o loo e faia.
Totogi mo Aso Mālōlō
E mafai ona e agavaa e maua se totogi mo aso mālōlō faaletausaga i le faatatau e 8% o lou totogi atoa a o lei aveesea le lafoga. Faataitaiga, afai o lou totogi e $500 i le vaiaso, o le a faataatia ese le isi $40.00 i le vaiaso o lou totogi lena mo ou aso mālōlō. E tatau ona totogi lau lafoga mo lou totogi o aso mālōlō. O nisi fale faigaluega e faaaofia ai le totogi mo aso mālōlō i lou totogi o vaiaso taitasi ae o isi fale faigaluega e faato‘ā totogi ane ia te oe le totogi o ou aso mālōlō pe a faaiu lau galuega ia latou. Afai e totogi atu ou aso mālōlō i lou totogi i vaiaso taitasi, e otomeki lava ona aveese mai lau lafoga o se vaega o le totogi, ae afai faato‘ā totogi atu ou aso mālōlō pe a faaiu lau galuega ma latou, o inā foi la faato‘ā toese ai lau lafoga mo lena totogi o aso mālōlō.
Afai e iai se mea o e tau faaletonu ai i le pepa o lou totogi, faafesootai le taitai o le tou vaega poo le pule o le fale faigaluega.
Tupe Toese mai Lou Totogi
E lē faapea o le a e maua uma le aofaiga atoa o lou totogi o loo e faigaluega ai, ona e iai nisi mea e toese sa‘o mai lava i lou totogi.
Lafoga
O le Lafoga poo le PAYE e ao lava ona toesea mai soo se tagata. O le lafoga o le tupe lea mai lou totogi e alu i le malo o Niu Sila, e totogi ai auaunaga moomia e pei o auala tetele ma le saogalemu (leoleo, faamasinoga, ma isi auaunaga faapena). O tagata uma e faigaluega i Niu Sila e totogi lafoga. E iai le vaega faapitoa o lafoga (NSW) mo tagata faigaluega i le polokalame o le RSE, o se lafoga e lē fesuiaia (flat tax rate) e 10.5%. O le a faailoa atu lena mea i le pepa o lou totogi.
Tupe toese i lou lotomalie
O tupe nei ua e lotomalie e toese, ma e faato‘ā mafai ona faia pe a tusi lelei i lalo lau maliega. O nei tupe toese e masani ona totogi ai au feoaiga mai lou fale i le galuega. O lou faataga o lou pule na te toesea nei tupe mai lou totogi, o le a faafaigofie ai ona e faasoasoaina lelei lau tupe.
E ao ona faamalamalama atu e lou pule mea o le a totogi ai oe, o mea o le a tusia i lau pepa o le totogi, ta‘u atu soo se tupe o le a latou toesea ma ia iai lau ioega. E mafai ona e taofia le toe toesea o nei tupe i soo se taimi.
Afai o le a e faia lena mea, o le a tatau lava la ona e totogia soo se mea e te aitalafu ai, ma totogi sa‘o se tupe mo soo se auaunaga pe tipi ane i lau tupe i le faletupe.
Mo lou puipuiga, o tupe toese uma e tatau ona faailoa i Tagata Asiasi a le Matagaluega o Leipa, o latou e siakia poo faatulafonoina uma ma sa‘o.
Tau e toese mo femalagaiga
E vaelua oe ma lou fale faigaluega i le totogi o lou pasese i le vaalele na e tuua ai lou atunuu e te agai mai i Niu Sila – o le a ‘afa tutusa oe ma le fale faigaluega e totogi (afai e te sau mai Kilipati poo Tuvalu, o lona uiga o le ‘afa o le pasese o lou sau ma le toe foi i le vaalele mai Fiti). Afai na totogi e lou fale faigaluega lou pasese atoa, e tatau ona e toe totogi i ai le ‘afa o lou pasese, ma atonu o le a toese mai e lou pule lena aofaiga mai lou totogi. E ono totogi lava oe isi au femalagaiga solo i totonu lava o Niu Sila. E pei o ni femalagaiga i vaalele, pasi ma nofoaafi.
Tupe toese mo le totogi o le fale
E tatau i lou fale faigaluega ona saunia se nofoaga saogalemu ma talafeagai e te nofo ai i se totogi talafeagai i Niu Sila ma ua uma foi ona siaki mai e le Matagaluega o Leipa. Pule oe pe te manao e toese sa‘o e lou pule lena tupe mai lou totogi mo lou fale, pe tuu mai ia te oe e te totogia.
Eletise ma isi mea totogi i lau nofo
E tatau ona e totogiina le eletise ma isi totogi e aofia ai i le nofoaga o loo e nofo ai. E ono moomia foi ona e totogiina nisi o tau mo femalagaiga. E mafai ona toesea mai nei tupe mai lou totogi pe totogi sa ‘o foi e oe. O isi fale faigaluega e aofia ai lava le eletiise i le tau o le nofoaga o loo aumau ai. Fesili i lē o loo e faigaluega ai poo ā tonu mea e aofia ai i le tau o le nofoaga o loo e aumau ai, a o ā foi mea e totogi ese mai le tau o le fale o loo e nofo ai.
A mae‘a ona aveese uma nei tupe toese, o le a totoe se tupe i lau tusitupe. E tāua tele le mea o le a e faia i lenei tupe ua totoe!
Mea ia Manatua
Totogi ma tupe toese: Atonu pe telē sou totogi i le itula, ae e iai tupe e toese, ma afai e te lē faaeteete e sefesefe lelei le isi vaega o lau tupe, e oo ane i le taimi e te toe foi ai i lou aiga, e lē telē sau tupe e te alu ma oe.
Ua masani: O tagata faato‘ā faigaluega i Niu Sila atonu e le telē se tupe latou te maua pe a faatusa atu ia i latou ua omai soo ma ua masani ma lelei ia latou galuega o loo fai.
Tupe Teu ma Tupe Lafo
Tupe Teu
Ina ia mafai ona tele sau tupe e sefe, e ao ona e malosi.
E tele mea e faaosoosoina ai oe e faaaogā soo ai tupe a o iai i Niu Sila!
E mafai ona fesoasoani atu lou pule i le sefeina o au tupe e ala i le otomeki lava ona faaalu sa‘o le isi vaega o lou totogi i se isi au teuga tupe i le faletupe, ae tuu ai na o se tupe e lava mo lau faaaogā i vaiaso taitasi. E tatau ona iai sau maliega tusitusia mo lenei mea.
Tupe Lafo (tupe e lafo i lou aiga)
E iai se totogi e mafai ai ona e lafo tupe i lou aiga. E mafai ona fesoasoani ane le faletupe o loo fai ai lau teuga tupe. Ae mafai ona e faaaogā isi faletupe poo pisinisi e lafo ai au tupe. E eseese uma tau e lafo ai tupe a faletupe ma pisinisi. E eseese tau mo le lafoina o le tupe, e fua i le aofaiga o le tupe o loo lafo, le atunuu o loo lafo i ai, ma le vave o loo lafo ai le tupe.
E mafai e tagata o loo faigaluega i le faletupe o loo teu ai au tupe ona faamalamalama ane ia te oe nei auiliiliga ina ia mafai ai ona e faia se filifiliga sili ona lelei.
E mafai ona e iloa tau a faletupe ma pisinisi pe a e agai i le upega o fesootaiga, le www.sendmoneypacific.org. E te moomia se komepiuta ina ia e agai ai i le initaneti mo le faia o lenei mea. Talosaga atu i lou pule pe faapefea ae poo fea foi e mafai ona e faaaogā ai se komepiuta.
E sili atu ona taugata pe a lafo soo o au tupe i lou aiga, auā e iai le tau e totogi i taimi uma e lafo ai se tupe. Talanoa i lou pule i se auala e sili ona lelei e lafo ai au tupe i lou aiga.
Faiā
Mea e te Faia mo Lou Pule
O le a faatalitalia lou faia o galuega uma na e malie ai i le maliega tau faigaluega sa e sainia ma lou pule, ma ia e faia foi nei galuega i le auala o loo faatalitala e lou pule mai ia te oe. O le a aofia ai:
- vave vave i le galuega
- vaai lelei le nofoaga o loo e aumau ai
- amio lelei i taimi uma i le galuega ma soo se taimi pe a mae‘a le galuega.
E tatau ona e faigaluega i taimi uma e moomia ai oe; e ono aofia ai lou faigaluega i lau Sapati ma isi aso mālōlō. O le a faailoa atu ou itula faigaluega i lau maliega tau faigaluega.
E tāua le galulue faatasi o se vaega, ia talanoa atu i le taitai o le tou vaega poo lou pule i mea e manaomia. O se mea lelei lou vaai ma faalogo i nai uluai vaiaso, ina ia e maua lelei le faatinoga o galuega. E na o ni nai vaiaso lava e te moomia se‘i e faamasani lelei.
Pe a mānava galuega
O au mea e fai pe a mānava galuega o le a telē sona tāua i lou fiafia a o e aumau iinei. Talanoa i lou pule i nisi mea e mafai ona e faia i taimi e te lē o faigaluega ai. E iai lotu ma kalapu taalo i lena vaipanoa, ma nisi meafai a le komiuniti e mafai foi ona e auai atu i ai. E iai foi avanoa e te feiloai atu ai i tagata faigaluega RSE mai isi atunuu, ma isi lava tagata Niu Sila. O lou faia faapea o le a atili ai ona e fiafia i lou taimi o loo e iai i Niu Sila, ma e maua ai foi avanoa e a‘oa‘o ai ma fai nisi mea fou.
E manaomia foi ona e usitaia tulafono a Niu Sila. Afai e te solia le tulafono, e ono oo atu ia te oe leoleo a Niu Sila. Afai e faamālōlō oe mai lau galuega, o le a lē mafai ona toe faataga oe e te nofo i Niu Sila, ma o le a e toe foi i lou atunuu.
Mea e Fai e Lou Pule mo Oe
E ese mai le totogi o oe mo au galuega o loo fai, e iai foi isi mea e tatau ona faatino e lou pule mo oe, e aofia ai:
- le sailia o se nofoaga talafeagai e te nofo ai
- le saunia o ni mea e kuka ai au meaai ma isi mea e talafeagai e te faaaogāina
- le totogiina o oe i se totogi itula e lē itiiti ifo i le totogi pito maulalo faatulafonoina a Niu Sila
- le faatulaga ane o itula faigaluega e te galue ai
- le saunia o se taavale e auina atu ai oe i le galuega ma toe foi ane i le fale.
E tatau foi i lou pule ona saunia se auala e tausia ai lou soifua faaleagaga a o e iai i Niu Sila. O lona uiga, ia tausia ou manaoga faalelotu mo lou lelei faaleagaga a o e iai i Niu Sila.
E tatau ona fesoasoani atu lou pule i le sailia o ni auaunaga lautele ma ni faalapotopotoga e fesoasoani ia te oe i le itu tau le soifua mālōlōina, le faiga o au faatauga, o taaloga ma le auai i se sauniga lotu.
O i latou uma e ana galuega faavaitaimi (RSE) e tatau ona faamaonia mai e le malo o Niu
Sila, ina ia faamautinoa ua talafeagai lo latou faafaigaluegaina o tagata, ma e mafai ona latou saunia galuega ma tulaga talafeagai uma tau galuega. E tatau i lou fale faigaluega ona ausia uma mea e moomia mo le nonofo ai ma le tulaga saogalemu ina ia puipuia lelei tagata faigaluega faavaitaimi.
E MANAO lou pule e te talanoa atu ia latou pe a iai se faafitauli. Aua e te matamuli e te talanoa i ai!
Foiaina o faafitauli i le galuega
Afai e iai sou faafitauli poo se mea e te lē o malamalama ai pe e te lagona foi e lamatia ai se ola pe lē o sa‘o ona fai, o le mea muamua e ao ona e faia, o lou fesili atu i le taitai o le tou vaega poo lou pule foi. E mafai ona e faia lava e oe lea gaioiga poo lou talosaga foi i le taitai o le tou vaega e na te faailoa atu le faafitauli i le pule. E masani lava o le auala pito sili lenei ona lelei e foia ai faafitauli ma toe faasa‘o ai soo se lē femalamalamaa‘i.
Afai e te lē o fiafia i le tali mai a le pule, e tatau ona e faafesootai le Tagata Asiasi mai le Matagaluega o Leipa. O i latou ia o sui o le malo e o atu e faamautinoa poo ausia e pule o galuega tulaga manaomia mo le faafaigaluegaina o oe.
E mafai foi ona e faafesootai se iuni. O iuni e tulai mo aiā tatau a tagata faigaluega i Niu Sila ma atonu foi o iai so latou sui i lena vaipanoa e mafai ona fesoasoani atu.
E iai auala e faamautinoa ai ua faafofogaina lau mataupu, ma ia tilofaia uma soo sou faafitauli e tulai mai. O lea la, ia mautinoa e vave ona e talanoa atu i se tasi.
Afai e tulai mai se faafitauli, faafesootai:
- Le taitai o le tou vaega poo lou pule
- Le sui o le tou malo
- Le Tagata Asiasi mai le Leipa i le 0800 20 90 20
- Lau iuni pe afai o e auai i se iuni
E mafai foi ona e faafesootaia le ofisa i Niu Sila:
- Ofisa Faufautua mo Tagatānuu (Citizen’s Advice Bureau)
- Vaega a le komiuniti
- Auaunaga a Loia e faia fua
- Auaunaga e tuuina atu faamatalaga mo le aumau ai i Niu Sila
I le faaiuga o lenei tamai tusi o faamatalaga, o loo iai se lisi o numera e te faafesootaia mo se fesoasoani.
Galuega
Maliega
Atonu ua e mauaina se maliega tusitusia tau galuega, o se vaega o le ofa mo se galuega ua tuu atu ia te oe. Masalo ua faamalamalama atu e lou pule poo sona sui le maliega ia te oe.
Soo se tagata faigaluega i Niu Sila e tatau ona iai sana maliega tusitusia tau galuega. O se pepa tāua tele lenei e faamalamalama ai galuega e tatau ona e faia mo lou pule ae o le ā foi e tatau ona faatino e le pule mo oe.
O le maliega lea o le a faataoto ai aiaiga eseese o loo faatulafonoina i Niu Sila. E aofia ai livi, totogi mo aso mālōlō, faigaluega i aso mālōlō lautele ma livi mo aso ma‘i.
E lē tatau ona e sainia se maliega tau galuega se‘i vaganā ua e malamalama i mea uma o loo tusia ai, ma ua e fiafia foi i tuutuuga ma aiaiga uma ua folasia. Soo se mea e te lē o malamalama pe lē o mautinoa ai, talosaga atu i le sui o le malo, lou pule poo se tagata o fai mo latou sui ina ia faamanino ane.
Manu‘aga i Luga o Galuega
Afai e te āfaina i se faalavelave, e mafai ona e talosaga e tauala atu i lau fomai mo se fesoasoani mai le Faalapotopotoga o Taui o Faalavelave Faafuasei (ACC). O le a e totogia le pili a le ACC e ala atu i lau lafoga. O le ACC e faagaioi e le Malo Niu Sila, e na te saunia inisiua mo manu‘aga o se tagata. E fuafua lava pe na faapefea ona e manu‘a, ae o le a mafai ona fesoasoani atu le ACC e totogi ou togafitiga faafomai e fai pe a mae‘a se faalavelave.
E aofia ai vailaau ma fualaau, taotoga faapitoa poo togafitiga, ae lē o aofia ai faafitauli masani e pei o le fulū.
Gasegase E LEI Mafua mai le Galuega
E lē totogia e le ACC gasegase masani. E tatau i tagata faigaluega uma o galuega faavaitaimi (RSE), ona fai ni o latou inisiua mo le soifua mālōlōina. O inisiua nei e totogi ai soo se tau o ni mea e fesootai atu i se gasegase e te aafia ai a o e iai i Niu Sila.
O le Inisiua mo le Soifua Mālōlōina e mafai ona totogi uma ai tupe faaalu mo le agai atu e vaai le fomai; tau o talavai e tusi ane e le fomai, pe a moomia vave se togafitiga mo sou nifo, ma tau o le taofia i le falemai e aofia ai ma le faia o se taotoga. Afai ua tugā sou gasegase po ua lē toe atoatoa lou malosi ma ua manaomia ona e toe foi i lou atunuu ona o lou gasegase, e ono mafai foi e lau inisiua mo lou soifua mālōlōina ona totogi uma ai na tupe faaalu. Afai ua uma ona togafitia oe i se gasegase pe ua iloa ane sa e aafia i lea gasegase a o e lei taunuu mai i Niu Sila, e ono lē totogia e lau inisiua mo lou soifua mālōlōina le tau o ni ou togafitiga mo lena gasegase. O gasegase na e ta‘ua o ni faaletonu na muai iai poo se gasegase faifai pea, ma e manaomia ona e faamatala atu i lou pule nei mea i le taimi e te faatauina ai lau Inisiua mo lou Soifua Mālōlōina.
O le a faatulaga e lou pule lau Inisiua mo lou Soifua Mālōlōina o se vaega o le faagaioia o lou visa ma o le tau o lenei mea o le a toese mai lou totogi pe a amata ona e faigaluega.
E tatau a ona e totogia lou Inisiua mo lou Soifua Mālōlōina e tusa lava pe leai se mea e te faaaogāina ai.
O le a tuuina atu e lou pule faamatalaga i mea e mafai ona kava e le Inisiua mo le Soifua Mālōlōina. Ia faitau uma faamatalaga ma fesili i lou pule e faamalamalama ane mea e kava e le inisiua ma mea e mafai ona e talosagaina e totogi mo oe.
Lou Visa
O le a e ulufale mai i Niu Sila i se visa faatapulaa lea e faataga ai ona e galue i le polokalame mo galuega faavaitaimi (RSE). A o
e iai i Niu Sila, e lē mafai ona e talosaga mo se isi lava ituaiga o visa faimalaga. Afai ua e fia alu ese mai lou pule, e lē toe faatagaina oe e te nofo i Niu Sila. Atonu e mafai ona e see atu e faigaluega i se isi galuega faavaitami, ae tatau lava ona malilie i ai le Matagaluega o Leipa a o lei faia lea gaioiga.
E tatau ona e toe foi i lou aiga pe a mae‘a lau galuega. Afai e te lē usitaia lea tulaga i lou visa faatapulaa, e ono faasāina ai ona e toe foi mai i Niu Sila.
Afai e te usitaia tuutuuga o lou visa ma toe maua se isi au galuega i se isi pule o galuega faavaitaimi, o le a mafai ona e toe foi mai i Niu Sila. E tatau ona e toe talosaga mo se isi visa fou, auā e mae‘a le aogā o lou visa i le taimi e te tuua ai Niu Sila.
Maliega Faifaatasi e Faafaigaluega (ATR)
O lenei faiga (Approval to Recruit) e faataga ai pule o galuega latou te faafaigaluega mai tagata faigaluega a isi pule pe a malilie faatasi i ai aemaise i vaitaimi e sili ai ona tele galuega. O le ATR, o le a mafai ai ona e faigaluega mo ni kamupani se lua pe sili atu, ma o le a mafai ai foi ona umi lou nofo i Niu Sila ma tele ai sau seleni e maua. O pule uma la o galuega nei ua e galue ai, e pa‘ū i ai le matafaioi o le faatulaga o au maliega tau galuega, e pei o le faatulaga o au feoaiga ma le nofoaga e te nofo ai.
Aua ne‘i galo e saini uma au maliega tau galuega.
Iuni
O iuni latou te sui tulaga mo tagata faigaluega. E mafai ona e auai atu i se iuni i Niu Sila ae iai le totogi. O le avea ma sui auai o se iuni, e mafai e tagata faigaluega ona faaleo atu o latou lagona i mataupu i totonu o le galuega, e mafai foi ona latou maua le lagolagosua pe a iai se feeseeseaiga i le galuega. O nisi iuni e iai o latou sui auai o ni tagata Pasefika e ono malamalama i lau gagana.
Tulaga o le Soifuaga
Tau
Ia e tapenapena lelei mo le tau e matuā ese lava mai le tau ua e masani ai. O Niu Sila e sili atu ona mālūlū ma e te ono faigaluega i fafo i nisi aso e sili ona mālūlū. O masina e sili ona mālūlū o Iulai, Aukuso ma Setema a o faagasolo le tau mālūlū a Niu Sila.
E manaomia ona fai ou seevae ma lavalava talafeagai ina ia mafanafana ma mago lelei lou tino i taimi uma a o e faigaluega. O le a saunia e lou pule ni palanikeke ma ie mafanafana e ufiufi ai lou moega. O le a faasino atu foi e lou pule ia te oe poo ā lavalava e faatau ae o fea foi e mafai ona toe faatau ai nisi ou lavalava ma nisi palanikeke pe a e toe manaomia.
O le a avatu e lou pule ni masini faamafanafana ma faasino atu le auala talafeagai e faaaogā ai. E aogā foi lou taele i le paipa mafanafana a o e lei alu i le galuega ma pe a mānava foi, ina ia faamafanafana ai lou tino ma tumau pea lou malosi.
Nofoaga e nofo ai
E mafai ona e siaki i lou pule poo se sui o le RSE, poo le ā le ituaiga o nofoaga o le a saunia mo oe, ma o ā ma nisi mea o saunia mai ai faatasi ma lou nofoaga. E malamalama lelei i latou o pulea galuega, e lē mafai ona e aumaia ni uta lapopoa pe a e malaga mai, o le ala lea e saunia ai e latou mea uma mo sou moega ma e tatau ona faaaogāina. Ae atonu e iai lava nisi mea e mafai ona e sau ma aumai e faamanaia atili ai lou fale.
O loo maua uma mea e moomia mo le kukaina o taumafa, o masini tāmea ma le paipa taele mafanafana e mafai ona e faaaogā. Faaaogā uma mea ua saunia mo oe ma ia mautinoa o loo sa‘o lona faaaaogāina, ona sefe ai lea o lou taimi ma au taumafaiga.
O lau matafaioi le vaaia lelei o le nofoaga o le a e nofo ai e ala i le teu mamā i taimi uma. O ni mea e faaleagaina e te ono totogia ma e ono taugata foi.
Taumafa
E faatau lava e oe au meataumafa. E tele ma anoanoai taumafa eseese lelei i Niu Sila, e mafai ona e faatauina mai supamaketi ma faleoloa.
Taumafai ia lelei ma paleni lau taumafa. E tolu ‘aiga o le aso e tatau ona fafaga ai lou malosi mo le galuega. Atonu e manaomia lou taumafa i meaai mamafa e fua i le tulaga o le tau ma le ituaiga galuega o loo e faia, e moomia ai lou malosi. Taumafai e aua le taumafa na o meaai māmā pe faamisi lau ‘aiga o le aoauli, ma toaga e inu le vai.
Afai e lē o lelei lau taumafa ma e te lē toaga e inu le vai, o le a itiiti foi lau galue ma laitiiti le seleni e te maua. E iu ai foi ina e ma‘i ma lē mafai ona e faigaluega ma toe faafoi ai oe i lou aiga. Manatua, a leai se galue, e leai se totogi.
Atonu ua mae‘a ona faatulaga e lou pule le auala e fai ai tou taumafa. E tofu lava fale faigaluega ma auala eseese e faatulaga ai taumafa mo tagata faigaluega. Afai o e atugalu i le faatulagaga o tou taumafa, faamolemole talanoa i lou pule.
Ia Soifua Mālōlōina
E ono faigata le tau ma le tulaga o galuega i Niu Sila mo lou soifua mālōlōina, o le ala lea e aogā ai le faamafanafana ma taele e lē aunoa ma ia laei ofu mamā i aso taitasi.
E tāua tele le faamamā ese o palapala i aso taitasi ona o nei palapala e ono avatua siama i se manu‘a o iai i lou tino. E sili ona lelei pe a faaaogā fasimoli poo vailaau (antibacterial or carbolic soaps) e te taele ai, ina ia e lē afaina i aafiaga o le pa‘u e pei o ma‘isua. Fesili i lou pule mo se fesoasoani i le sailia o vailaau ia mo oe.
O le faatumauina o lou soifua mālōlōina o le a mafai ai foi ona puipuia oe mai lou aafia i ni ma‘i.
E iai foi le isi ituaiga soifua mālōlōina e tāua – o le mālōlōina o lou mafaufau. O le a e matuā misia ou aiga.
O lou fesootai atu pea ia i latou ma lafo i ai tupe o se tasi lea o auala e tou te fesootai ai pea. E ono faailoa atu e lou pule ni auala e sili ona taugofie e te fesootai ai pea i ou aiga ma le auala e faaaogā ai le imeli ma pepa telefoni.
Ia e lototele ma manatua e vave tele le alu a le taimi. Taulai lou mafaufau i le galuega na e malaga mai e fai ma ia galue malosi.
Afai e te lagona se lē fiafia ma e popole, talanoa i le taitai o le tou vaega poo lou pule, poo le sui o le tou malo, auā o latou na e fesoasoani ia te oe i faafitauli faapea.
Soifua Mālōlōina
E tatau ona e silafia, ua iai i Niu Sila faama‘i pipisi mai feusuaiga (STI) e aofia ai le HIV/AIDS. Ina ia puipuia lou soifua mālōlōina, e fautuaina lava ia aua ne‘i e faia ni feusuaiga e aunoa ma ni puipuiga, ma ia faaaogā i taimi uma pa‘u faiusuga (condom). O loo maua avanoa e talanoa ai vaega mo aiga fuafuaina i se fomai i le vaipanoa o loo e iai, poo le agai i falemai a fomai faapitoa.
Faatulagaga o Aoaiga
E faia pe a iai se feeseeseaiga i le nofoaga o galuega poo se solitulafono ua fai. O se mataupu tau galuega lona uiga o se faafitauli e tusa ai o galuega, ae o le solitulafono o lona uiga ua e solia le tulafono a Niu Sila.
Faamutaina le toe faigaluega
Afai ua faatea oe mai lau galuega, e lē mafai la ona e toe nofo i Niu Sila. Afai ua e solia se tulafono a Niu Sila, e ono faamutaina ona e toe faigaluega, ma ua tatau loa ona e toe alu ese ma Niu Sila.
Faafoi faamalosi
E mafai ona tipoti pe faafoi faamalosi oe pe afai ua e faia se soligatulafono, po ua lē taulau ona e usitaia tuutuuga o lou visa. (e pei o le lafoai o lau galuega po ua ova ou aso nai lo aso o loo i lou visa). I nei tulaga, o le a auina atu e le Ofisa o Femalagaaiga a Niu Sila se faaaliga e ta‘u atu ai o le a tipoti oe ma se poloaiga o le tipoti o oe.
Afai ua avatu ia te oe se poloaiga o le a tipoti, lona uiga ua manaomia ona e alu ese vave loa ma Niu Sila. Afai e te lē vave alu ese, e mafai ona faasala oe e le Ofisa o Femalagaaiga a Niu Sila ma tipoti ese loa oe. Afai matou te tipotia oe, o le a faasā ona e toe foi mai i Niu Sila mo le isi lima tausaga, ma e ono e lē toe maua ai foi ni avanoa i le lumanai e te toe talosaga ai i le polokalame mo galuega faavaitaimi. O le a tatau foi ona e totogia mai tupe uma e faaalu i le tipotiina o oe. A tipoti ese oe mai Niu Sila, e ono lē toe mafai ai foi ona e malaga e asiasi pe faigaluega i isi atunuu.
Faamoleomole, ia e nofo silafia, e tatau ona e alu ese mai Niu Sila a o lei uma le aogā o lou visa, ina ne‘i tipoti oe.
Fualaau Faasāina ma le ‘Ava Malosi
O le matua faaletulafono e mafai ai ona inu e se tasi le ‘ava malosi i Niu Sila o le 18 agai i luga. E iai nisi aai e fai a latou tulafono e taofia ai oe mai lou inuina o le ‘ava malosi i nofoaga faitele e pei o paka, togalaau ma paka faitele o taavale. E lē faatagaina le ulaula i nofoaga faitele. E aofia ai nofoaga tetele o faatauga (shopping malls), falepia, pa pia ma fale‘aiga ma totonu o vaalele, pasi ma nofoaafi. O le tele o nofoaga o galuega e faasā ai le faaaogāina o fualaau faasāina ma le ‘ava malosi.
E lē tatau lava ona e umia ni fualaau faasāina, ma soo se mea faapena e faasā e le tulafono. O ituaiga o amioga na o le a faatulaga ai e lou pule ni aoaiga, ma atonu e iu a ina faatea ai oe mai le galuega e aunoa ma le tuuina atu muamua o se lapataiga.
Avetaavale i Niu Sila
E lē faataga ona e aveina se taavale i Niu Sila e aunoa ma sou laisene. Afai o iai sou laisene ma e mafai ona e avetaavale i Niu Sila, ia manatua e te fealuai i le itu agavale o le auala. O le tele o auala tetele i Niu Sila o le saoasaoa faatapulaa e 100 kilomita i le itula se‘i vaganā o iai se faailoilo o faapea mai e itiiti ifo le saoasaoa e faaaogā. I totonu o taulaga, o le saoasaoa faatapulaa e masani ona 50 kilomita i le itula se‘i vaganā e ese se isi mea o ta‘u mai e se faailoilo.
Le mea e fai pe a tupu se faalavelave faafuasei
E tāua tele lou iloa o le mea e fai pe a tupu se faalavelave faafuasei. E tatau ona iai se peleni a lou pule ua faatulaga e fesagaia ai ituaiga eseese o faalavelave faafuasei. E mafai ona faasino atu i se mea ua faamanu‘alia ai se isi, se ma‘i tigaina, se mu, mafui‘e, lologa poo se matagi malosi, se misa poo se isi lava faalavelave matuiā. Fesili i lou pule i le taimi e muai faailoa ane ai mea ia te oe, e faatatau i ni tapenapenaga mo faalavelave faafuasei, ma fesili i ai mo faamatalaga i mea e ao ona fai pe a tupu se faalavelave faafuasei.
Foi i le Aiga
O le a e tuua Niu Sila i le taimi e mae‘a ai lau galuega faavaitaimi. Afai sa e faatauina ni oloa e ave i lou aiga i luga o le vaalele, manatua e toe totogi le tupe pe a ova atu le mamafa nai lo le mamafa faatulagaina o uta e ave.
Taumafai e fuafua e lafo muamua au mea i lou aiga ae e te lei malaga. Talanoa i lou pule pe na te silafia ni kamupani o tauogfie ai le aveina o uta, o le a fesoasoani ia te oe i tupe totogi. O tupe e sefe mai le totogiina o lau uta o ave, o se tupe faasili foi lena i lau taga.
Manatua e teu lelei le numera o lau IRD (lafoga) i Niu Sila, ma le numera o lau tusitupe i se faletupe i Niu Sila. E te manaomia mea ia pe a e toe foi mai i Niu Sila i nisi galuega a le RSE i le lumanai. Afai e te manao e tatala pea lau tusitupe lea i Niu Sila, e tatau ona lava se tupe e tuu i ai e taofi ai le tusitupe ma totogi ai pili a le faletupe. E tatau foi ona taofi lelei pea ni ou lavalava mafanafana sa faatau a o e iai i Niu Sila.
Ina ia faamalieina atoatoa oe i lau galuega faavaitaimi, e te ono manao e talanoa atu i le sui o le tou malo e faatatau i nisi avanoa e te maua ai ni toleniga i le lumanai poo ni avanoa e te malamalama lelei ai i tulaga tau tupe (Financial Literacy).
A o e lei tuua lou atunuu – Lisi o Mea e Siaki mo le Malaga
O le a tuuina atu ia te oe ni pepa e moomia mo lou ulufale mai i Niu Sila ma faigaluega. E tatau ona e teuina lelei nei pepa o faamaumauga tāua ma e malaga mai ma oe.
Lisi o Mea e Siaki
- Tusifolau ua iai le Visa Niu Sila
- Pepa malaga mo le vaalele
- Maliega tau galuega
- Pepa mo le iniusua o le soifua mālōlōina
- Laisene Avetaavale (pe a iai)
- Tupe mo le taimi a o lei maua sou totogi
- Lisi o numera e faafesootai ai lou aiga
- Numera o le IRD (lafoga) i Niu Sila (pe a iai)
- Numera o le tusitupe i Niu Sila ma le pepa tala tupe i le masini ATM (pe a iai)
Faamolemole ia faamautinoa o lou suafa ma lou aso fanau o loo tusi i au pepa malaga o le vaalele (plane tickets) ma au pepa o le inisiua o lou soifua mālōlōina, o loo tutusa lelei le sipelaga ma lou suafa i lou tusifolau.
Numera mo Fesootaiga
Tagata Asiasi a le Leipa: 0800 20 90 20
Vaega a le RSE i le Matagaluega o Leipa (Ofisa o Femalagaaiga a Niu Sila): 0508 55 88 55
Laina mo le Soifua Mālōlōina: 0800 611 116
Ofisa e Lagolagoina le Aumau i Niu Sila: 0800 776 948
Ofisa Faufautua mo Tagatānuu: 0800 367 222
Pulega o Iuni o Fefaatauaiga a Niu Sila: 0800 698 646
Faalavelave Faafuasei: Leoleo, Tineimu, Falemai: 111


c: text/html

text:
O Muamua ma Fiu Pasese o la’ua ia o ni matua matutua ua fa’amalosia le nonofo fa’atasi ma le la tama teine matua o Sale Sale o lo’o nonofo i se fa’atoaga i le ogatotonu o Falelauniu.
O le la tama teine ma lona to’alua e toasefulu le la fanau. O le fale lea e nonofo ai Sa ma lona aiga e patino lea i se aiga o lo’o faigaluega ai. O lenei fale e le mamao ese ma le auala autu, ae afe i tua i se auala e alu i fa’atoga.
“ O le ma tama ma lona to’alua o lo’o vaaia le fanua lea matou te nonofo ai” o Sa lea.
Peitai e le’o lava le tupe lea e tausi ai matou i le vaiaso atoa. E le’o faitiona e le ulugalii le tulaga o lo’o nonofo ai. Pau a le itu o lo’o mananao ai ia malamalama tagata i le tulaga o lo’o pagatia ai.
O lenei ulugalii matutua, ua 71 tausaga o le tama, ae 54 le tina. O le la tama teine ma lona to’alua e maua le la $100 i le v aiaso.
E fa’afefea ona tausi le fanau e toasefulu, ma fa’atino mea e mananao ai, ae le gata i lea o matua matutua fa’apea foi ma se tama’ita’i talavou e iai ona manaoga fa’apitoa.
“Na alu atu le ma tama teine ma aumai maua iinei, sa ma faigaluega i le isi fa’atoaga, ona ua leai se isi e tausia maua ma ma matutua foi ma o lea matou te nonofo ai iinei”.
O Malama e 28 tausaga ma e po lana vaai. E le faigaluega.
O le taimi nei talu ona agai atu ma nonofo ma lana tama teine, e maua lava sina tupe laititi e fesoasoani ai. E le’o lava se tupe e fa’atau ai se latou lava fanya. Ua fa’alua ona ave le latou tusi talosaga i le Ofisa o Eleele, e leai tali mai lava mo sina fanau e nonofo ma lisi ai. “E oo mai lava i le taimi nei e le’o tali mai lava ae o lea matou te mananao i se matou fanua” o le saunoaga lea a Mrs Pasese.
O lo’o fai lava ma sefe sina tupe e totogi ai se fanua pe a fa’apea e maua. Na saunoa Pasese o loo tu malosi lona afafine ma lona to’alua i le tausia o la’ua i mea e mananao ai, ae ua mananao lava i se fanua e o ai, ona ua alolofa iai la’ua.
“E to’alua le la fanau, e toaono ua aooga, e toafa o lo’o i le Aoga Tulagalua, ae o le isi to’alua o lo’o aoga i le Aoga Fa’ata’ita’i.
Ese mai le mea o lo’o nonofo ai, ae o lo’o fa’asoa foi mo meaai a le fanau i le aoga.
O lenei ulugalii mai i ni afioaga eseese i Savaii, i nai tausaga ua tea na malaga mai ai ma nonofo i Apia mo le lumanai o le fanau e to’aono.
E to’atolu i latou ua maliliu, ae o lo’o soifua pea isi tama’ita’i e to’atolu.
Ua manaomia nei e lenei ulugalii se fesoasoani mai soo se tagata mo sina fasi fanua i Falelauniu-Tai sei fausia ai se latou fale ma le la tama teine ma si ana fanau e nonofo ai ma le la tama teine e po le vaai.
A fa’apea e te fia manao e ofo atu lau fesoasoani mo se fanua mo lenei aiga, ia fa’afesootai le numera 7750056.

robotstxt: allowed

filter: keep


text:
Saienisi
'Ua 'ātoa nei pe tusa o le 200 tausaga talu ona sui mea tau tekonolosi talu ona fa'alautele faiga a saienitisi. 'Ua o latou sa'ili'ili pea i 'auala ma mea e fa'aalualu ai ma fa'afaigōfie ai le olaga o le tagata ola. 'O saienisi po'o saienitisi, e tāua a latou su'esu'ega 'auā e iloa ai le tali o lea mea ma lea mea. Talu ai nei faiga, 'o le mea lea 'ua mafua ai ona saosaoa le alu o le olaga, 'ona 'ua fa'aopoopo mai mea fou i aso 'uma. 'O tagata sainitisi fo'i 'ua latou iloilo mea 'ese'ese. 'O latou fo'i e fa'alogo i ai tagata 'auā 'ua popoto i latou talu ai a altou su'esu'ega.


text:
O le au lenei a le Northampton Saints, lea ua mafai nei ona sainia se feagaiga ma le alii taalo lelei lenei o le Manu Samoa, le alii numera 15 o Faatoina Autagatavaia e fai ma sui o le se tasi o alii o loo aafia i manuaga o lenei au, le alii o Ben Forden.
E 25 le matua o lenei alii, ma o se alii iloga foi i lenei taaloga, lea o le a fesootai atu ma le alii o Goerge Pisi,Ken Pisi, ma Kahn Fotualii i le Franklin’s Gardens.
O Foden ma le Kiwi, lea o le a mafai ona toe tuuina mai le alii o James Wilson i le taimi nei, e ala i manuaga i lona tuli ma manua i ona maso, ae o le a tuua ai e le alii saoasaoa o Ken Pisi ae agai atu e ofu i le numera 15.
Ae peitai, o le alii o Autagavaia, lea na ia mauaina ni sikoa i le taaloga ma Samoa ma le au tele a le Wales i le malae taalo a le Millennium Stadium i le faaiuga o le masina na tea nei, e pei ona ia taalo ai mo Northland i taaloga o le Ipu a ITM e pei ona faatautaia.
O le Faatonu o le Lakapi a Saints, Jim Mallinder, na ia saunoa mai na ia tilotilo i le gaioi ma le taalo a le alii o Autagavaia i le sefulu ma le valu o masina ua tuanai, lea na mafai ai ona ia tulai mai i se tulaga maualuga ma le manuia.
“Ua lagona lo matou agaga fiafia e faapea o le a ia mafai ona faatinoina le taaloga i totonu o Franklin’s Garden, aemaise lava i le au uso ia Pisi ma Kahn Fotualii.
“I le malolo ai o le alii o Ben Foden ma James ma lenei taaloga, o se malamalama sili lea i lenei alii, ona o le a faaopoopoina ai lona tomai ma lona Malosi i le tulaga o le a ia faataunuuina ai lenei taaloga.”


text:
I le tausaga e 1970, sa fealua’i ai le Va’a o le Limulimu Tau i le va o Upolu ma Savai’i.
Sa fai la’u fa’atoaga i Savai’i, ae ou te nofo i Upolu. Sa ou alu i le Limulimu Tau i Savai’i i vaiaso uma ma toe fo’i mai ma uta talo e fa’atau i le maketi i Savalalo.
O le totogi o le Pick Up pe a ave i le Limulimutau e ono tala Samoa. E ono tala fo’i pe a ou sau ma le uta talo mai Savai’i. Ona soso’o mai lea ma le va’a o le Samoa Tasi mai i le Malo o Iapani. E leai se sene a le kamupani Va’a a Samoa na alu ai.
Aua o le mea alofa a le Malo a Iapani. Sa ou iai i le umusaina o le Samoa Tasi i le uafu i Mulifanua. Ona soso’o mai ai lea ma le Samoa Lua, o se meaalofa foi a le Malo o Iapani.
Ona soso’o mai ai lea ma le Va’a o le Salamasina, na fealua’i i le va o Upolu ma Amerika Samoa. E leai foi se sene a le kamupani va’a a Samoa na alu ai. Ona soso’o mai lea ma le Va’a o le Naomi, o se meaalofa foi a le malo o Iapani, e leai foi se sene apa a le kamupani va’a na alu ai. Ua soso’o mai nei ma le Samoa Tolu, e leai ma se sene apa a le kamupani o alu ai. Na pau lava tupe alu a le kamupani o penisini, suau’u ma le fa’atumauina o le lelei o lea va’a, ma totogi o tagata faigaluega.
Afai la ua gau le kamupani va’a, ma ua motusia malaga i le va o Upolu ma Amerika Samoa; o lona uiga ua ta’u mai le-le agava’a o le Pule Sili ma le Komiti Fa’afoe. O le a la le mea e tatau ona fai?
O le tali a lo’u sui; Fa’amalolo uma le Pule Sili ma lana tau Pulega ma fa’amalolo uma le Komiti Fa’afoe. E le mulimuli fa’au’u a tatou upu. E le tatau foi ona tatou alo i le ata o le niu leaga e le se o tou kamupani, o le kamupani a tatou uma.
O le kamupani a Samoa uma. E ala ona gau ona o le – le lelei o le fa’afoeina o le kamupani;. Vavae ese nisi tagata faigaluega mo le fa’asaoina o tupe. O nei va’a uma ua ou taua i luga, o meaalofa a le Malo o Iapani. E leai ma se sene apa a le kamupani va’a na alu ai.
E ese lava le poto, ese le fa’aaoga o le fa’autauta ma le tofa mamao. O la’u fesoasoani atu lea i le mataupu a si ou uso o Mataafa Dr. Desmond U. Amosa. E pei o ana upu fa’aiu. “These are the author’s personal opinions”. Tagaloa Tagaloa Tapueleele, Savaii Vaiala Vaipuna


text:
O lea le mea ua sui iai le upega tafa’ilagi o le NBN fibre?
A maea ona faasilasila e itulagi o le NBN fibre "auaunaga ua saunia", o le a avatu loa se faaaliga i tagata o nonofo ai e 18 masina ona tapeina lea o le tele o auaunaga i o latou nofoaga. Ua aofia ai:
- Auaunaga Telstra i laina telefoni i fale (vagana ai nisi o laina Telstra Velocity)
- Auaunaga i laina telefoni i fale mai le tele o isi kamupani telefoni, o loo faaaogaina laina telefoni kopa a Telstra
- Auaunaga initaneti uma o ADSL, ADSL2 ma ADSL2+ mai kamupani uma
- Auaunaga initaneti uaea a Telstra BigPond
- Auaunaga o telefoni uaea ma initaneti uaea a Optus (o le aso – e tapeina ai ua fuafuaina)
O le tapeina e aafia ai nao auaunaga o loo i luga. Afai o lau telefoni poo le initaneti ua leva ona alu i le fibre, poo se upega tafailagi sa faia e le tagata e ona le fale, poo se uaea o upega tafailagi e le ose meatotino a Telstra poo Optus (e pei o TransACT, OptiComm poo isi), e faaauau pea ona faaaoga vagana ua faatonuina e lau auaunaga.
Afai e te le o mautinoa le faiga o lau telefoni poo le initaneti, fesili i le kamupani o faia le auaunaga.
Laina telefoni i fale Show more
TV Totogi Show more
Fesoasoani i tagata ia malamalama i le mea ua tupu Show more
E faapefea ona aafia ai tagata o loo iai i luga 'o-konekarate' ma kamupani Show more
Auaunaga telefoni e maua i soo se taimi Show more
Nofoaga e lei oo atu iai le NBN Show more
Laina telefoni i nofoaga ua pipii ai NBN e leai ni uaea ma satelite Show more
Saili poo afea e sui ai lou fale i le NBN ma tumau ai
Afai o lou fale o iai i laufanua ua “sauni mo auaunaga”, o le a e vaai i le aso e fesuia’i ai i le faafanua faasolo-a’e, e pei ona pu’e atu i lalo.
Lagolago Gagana Eseese
A fia silasila i le faaliliuga o lenei vaega, filifili se gagana o i lalo.Computer Requirements: a fia tatala le faila PDF e manaomia le fausia o le Acrobat reader. E pu’e i lalo e leai se totogi mai le Adobe.com O le taina o faila o leo e manaomia le fausia o le Windows Media Player (Windows OS) poo Laau Pese Quicktime (Macintosh OS).


text:
O le taeao Lulu lea na faia ai se savali tele i le taulaga e fa’atofa atu ai i alo ma fanau e iai manaoga fa’apitoa o le a malaga atu mo ta’aloga a le Olimipeka e faia i Newcastle, Ausetalia ma fa’afeiloai atu le toe taliu mai i fanua o le Au a le Toa Samoa.
O lenei savali sa ta’ita’ia mai e le Faili pu a Malu o le malo, ma agai mai i luma maota o le Malo. Na fa’atumulia luma maota o le Malo i le mamalu o le atunuu na taupati atu e talia le toai taunuu ifo i luma o le Fale o le Malo ia lenei savali.
O le afioga i le Palemia, Tuilaepa Sa’ilele Malielegaoi na saunoa i le saunoaga autu o le aso. Sa muamua lava ave lana fa’amalosia au i alo fanau o le a fai ma ave fua a Samoa i ta’aloga a le Olimipeka .
“ Ia outou maua mai ni pine auro mo le tatou atunu’u” o le Palemia lea. Na saunoa le tama’ita’i Ta’ita’imalaga Tusi Nuuvali, e 32 alo ma fanau o le a fai ma sui o Samoa i nei ta’aloga, ae 10 faiaoga.
O se taimi muamua lea ua auai atu ai Samoa i ta’aloga a le Olimipeka a le Ocean Pacific Special Games lea e faia i Ausetalia. “
O se avanoa fa’aauro lenei ua mafai ai ona malaga atu alo ma fanau a si o tatou atunu’u”. O Tusi lea.
Ua vaaia le sagisagi fiafia o alo ma fanau o le a malaga, o le to’atele o tamaiti o taimi muamua lea ua o ese ai ma latou aiga ae malaga atu i atunuu i fafo.
E 2 vaiaso lea o le a faia ai nei ta’aloga. I le mae’a ai o le saunoaga a le Palemia i alo ma fanau lea o le a malaga atu i ta’aloga. Sa liliu ifo ai ma faia lana fa’afetai fa’apitoa mo le Toa Samoa.
E ave lana fa’amalo i le Ta’ita’i malaga ,Faiaoga , Pulega a le Au a le Toa Samoa aemaise o alo ma fanau sa ta’aalo ona o le maualuga o le tulaga na oo iai le latou taumafai.
Sa ia taua e momoli lana fa’afetai tele mo le au uma, o le mafua’aga foi lea na toe finagalo ai le malo e foi uma mai nei le au sei momoli atu ai se latou fa’afetai aloaia mo latou.
Ua tu’uina atu ai foi ma le luitau a le Palemia mo le Toa Samoa, i le latou ta’aloga ma Fiti o le a alo atu ai i le masina o Aperila o le tausaga fou. “
Ia fa’atino le tou ta’aalo e pei o le ta’aalo i le afa mulimuli i le ta’aloga ma Niu Sila”.
O le aoauli ananafi lea na faia ai le aiga fiafia a le malo ma le Pulega ma le Au atoa.


text:
By
Toleafoa Haserota Auva'a
Siamupini Teine o le Fa'asaulala i le Liki Kirikiti
Ua siamupini nei le 'au a Teine Faasaulala i le aso Toanai ina ua malo i Teine I'a Vai i latou suega siamunpini lea na faia i Asotau i Vailoatai, ina ua uma le taaloga i le va o le Lupelele ma le Asaga e su'e ai le tulaga tolu ma le fa.
Ua outou sii nei le afioaga ma tuu i luga o le mauga le nofoaga sa i ai Asomua i lena aso, ua outou ta'a'alo ma le loto e tasi, ma le fatu e tasi ma le agaga e tasi lea ua sapi ai nei le tapuaiga a le afioaga ae tainane le 'au faigaluega a le Atua.
Ua outou tau ma outou 'ae malo le faiva i le fa'atamasoaali'iga, po'o a ni mea e maua i le tou faiva, a lea ua maua nei e malumalo e fa'aali i le tou taalo faatausala i lena aso, le tapuaiga a le afioaga na latou tapuaia lo outou alo faiva.
Le alalafaga e afio ai lau afioaga Satele o le alo o Salamasina, afio mai alo o Fanene ia Tuatagaloa ma Te'o, susu mai le sa'o o Tuiasina ma le aiga sa Tuiasina. Alalatai mai lau tofa Maiavatele, ma le fofoga o le Avalopa. Mamalu mai le aiga Faletolu ma Falealili.
Lea ua o atu tou alo ma fanau ua 'ae malo le faatamasoalii ua tau le 'ai a le afioaga ma le alalafaga, ua siamupini le tou 'au a tamaita'i, ia fa'amalo i le tapuaiga le leoa ma le tu'i mai o le mulipapaga ua 'ae ai ma le manuia faiva a alo ma fanau i le aso Toanai. Malo le amio pulea ua outou faia, ua mafai ua toe teu ma ua matua teu, ua outou sii le afioaga i luga o le ma'a salalafa, malo le tausinio.
E fa'apena foi le afioaga o Atiulagi ma Itu'au le mea e maliu mai ai le Teine o le I'a Vai, le mea e afifio ai Malu o le Fale o Malota ma Ulutu, susu ai i laua Tama Matua, Alapalelei, Tuiagamoa, Tuilefano, Tuitasi ma Tuiolemotu ma le to'afa o le alataua, ma le mamalu i le aiga Aitulagi. Faliu le vai o Sina i le isi itu o le afioaga, o le mea e Afio ai foi le Falefia o alii ia Amituanai, susu ai le launatausala, le afioaga a Toilolo, susu ai le matua o Taulapapa, susu mai le Tuileata ae puipui malu e le fetalaiga i Tauto'oto'o ia Talia'aueafe ma Nanai o paia lena o le faleituau.
Ua tele lava nai mea na e faaletonu i le tausaga atoa lava nei, o le talituaa, o le sapo, o le ta (e laiti lava nai teine e lelei o latou ta, a'o le to'atele e tatau ona taumafai mai le ta.)
Ae na outou faamoemoe lava i te'a a le tou 'au faate'a, na outou se'e mai lava e le lelei o outou faate'a i le amataga o le liki lenei lava ua outou oo ai i le su'ega siamupini.
Taumafai mo le tausaga fou, e oo atu i ai ua tele ina lelei mai ta o teine laiti na e vaaia le alualu i luma o latou ta, ma 'aua le fiu gofie, e le'i fauina Roma i se aso se tasi. Malo le ta'a'alo, malo le ta'alo faatausala malo le ta'alo fa'atamalii, o le fai soo lava e maua ai le mea lelei ma le aoga i isi tausaga o lumana'i.
Na faapena foi le su'ega o le tulaga tolu ma fa, na vaaia ai teine faate'a a le Asaga i le matagofie o le la tulai mai i lea aso o ia teineiti, e pei a o le mea lea na vaaia i lena aso, o le talitua'a ma faate'a laiti nei a le Asaga. Ua avea le umi tele o le liki a tamaita'i ma mea ua maua ai tou faate'a lelei, o Agape ma Aleluia.
Na faaali le faasea o le kapeteni a le Lupelele, na sau fai mai i le komiti, "Lea ua mautinoa lava le malo o le Asaga, ae o le a le mea na tuu mai ai 'au ou te sasau lau pate, le mea le fetaui lava lenei o le tu atu i luga ae oo mai le te'a a Aunuu ae la e tau tatala ou se'evae…! Ou te ofo lava i le komiti poo le a le mea na taofi atu ai…..fai faalelei tou faaiuga..!!!!!."
Faamolemole o le mea muamua (1) ua e tu i luga o le malae kirikiti, e pule lava le faate'a ia i le lana faiga e fai. (2) E le faiga fa'aaloalo le mea nei, o le popolega foi e i ai, te'i ua u lau ta ona fiu lea e tape oe. (3) E sese lea mea na e tago ai e tatala ou se'evae, o le a le mea na le tatala ai i fafo, ona e alu lea i luga o le malae. (E sa'o pe sese ?…. ia aua le toe amanai'a na mea ae taupule mo lea tausaga.)
Ia o aga lava o le taaloga, e mautinoa e silafia e susuga a le tamaitai kapeteni a le Lupelele, ao o le naunau lava i le fia ta na alai ona saunoa mai i le komiti, o nai mea e faanoanoa ai i lena aso.
Ia fo'i atu la outou 'au Aunuu ma le tu tolu, ae outou iloa e faigata ona fai i ai se fuafuaga i le lelei lea na i ai le 'au o le Asaga ina ua uma taaloga e fa o le liki, i le sau na sau ai nei, e oo lava i le suega o le tulaga tolu, ua faaali i le aso lena o le tou taaloga.
Le tapuaiga a le afioaga, le mea o fa'aafio ai le Lupega o Lutali ma Lemafa. Susu mai le Sa'o o Sagale, susu mai le tama a aiga i le lau afioaga Fonoti. Susu mai Sa'ole o le Maopu, mamalu mai oulua fofoga o le Saole o Taufai ma Fuiava. Faapea Saleaumua ia Tautolo, Lauvao ma Matila, mamalu mai lau tofa Sagatu, o le launatausala ia Saole ma Saleaumua.
Malo le taalo faatamalii malo le faatoatoa i luga o taleni ma agava'a, ia faatasi atu le Atua i a outou faiva ma galuega o loo outou feagai ai, ia manuia le fanau o loo gafa ma a'oa'oga.
Faapea foi le 'au a le Teine o le Lupelele, e le faigofie la outou taumafaiga i lenei vaitau, faamalo foi i le kapeteni aua le tau atina'eina o le tou 'au, e tele foi i teineiti aoga le tou 'au, malo le finau malo le saili malo.
Le tapuiaga mau i lau afioga Letuli, o le Punefa o le motu, o oe foi o le Maopu, susu mai oulou Sa'o ia Lealaimatafao ma Letuligasenoa, susu mai lo ouloa faauluuluga o le meana'i o le Leatualevao. Susu mai le matua Timuiaileala. Susu mai le taauso Leituala ma Tauaimulimuli, mamalu mai upu i le Tagaloa o Sagapolutele ma Funa'iipaogo. Le mamalu lena o le Lupelele.
FAASAULALA 97 'ai, 19 pe. VS I'A VAI 75 a'i, 19 pe
O le 'au lea a le Faasaulala, o se 'au e leai se mea e faaletonu ai, fai o le lelei o ta, lelei faate'a toe tuu atu foi i le talituaa e sili mamao lava i le latou 'au a tama, o le Limua'a. E leai se alapolo e tutu mai ai teine, toe lelei uma sapo a teine, toe mataalia.
E le faamoemoe le isi i le isi, e fai lava le teine latou ia, na tata muama ina maua ane le seleni e tata muamua i latou.
O le aso foi lea na u ai le ta a le teine lea o Gail, lea na u foi lona ta i le latou taaloga muamua o le taamilosaga, ae o lea foi ua toe faapena foi i le taaloga o le su'ega siamupini. Na misi loa le se'e e le teine o le I'a Vai, o le faiatuga lena na maua a'e lana pe ua 28 ana 'ai, ma o ia foi ma toe oso mai ai 'ai a le Faasaulala.
Na tutu mai ma Leata ina ua 4 pe ae 12 'ai, ae pe mai Gail ua atoa a latou 'ai e 35, e tusa e 23 'ai na maua i le tataga a le toalua lea.
Ao le taimi lena i le talituaa a le I'a Vai, ua sasi solo lava i le leaga o mea e tutu mai ai le talituaa, i le vaaiga i ai, a le sau lava se teine tuai a le I'a Vai e sapo le polo, e le maua le pe.
A'o isi teineiti fou lea ua fememea'i i le le mautonu poo fea e tutu ai ma talituaa, a ua le tutu i le alapolo, na manaia le te'a a si tamaitai o Taia Pati, tiga le leaga o ona fofoga i le 'pink eye' a ua taumafai lava e te'a le polo i le mea e gata ai lona malosi.
Ia o 'ai silia ia a le Faasaulala, o Gail e 28, Vaai 18, Leata 13, Tutaima e 10, o Penina e 8, Kuka 8 ma Tina e 4, ae isi teine e ta'i tasi pe ta'i lua foi o latou 'ai ona pe lea.
Ina ua uma na tata le Faasaulala, na maua o latou 'ai e 97, toe tolu lava atoa le selau, ae o le mea e laki ai le latou 'au o le leaga o sapo a le I'a Vai. E tusa ana maua uma sapo, e na o le fa sefulu lima 'ai a le Faasaulala. Na ai silia Terry Custodio lea faatoa kirikiti i le tausaga lenei i le latou 'au kirikiti, ae o le mea lea ua vaaia o le alualu i luma o kirikiti a le 'au fou ia.
E i ai Josephine, o Terry, Masela, lea e fesoasoani i teine tuai o le 'au, a'o isi uma teine ua matutua ae o le a faato'a o lea i le malae kirikiti i o latou olaga atoa.
Na o Terry lava na 'ai silia e le latou 'au, e 13, soso'o atu i ai ma Rosie e 12, soso'o atu ai ma Mona e 10, Florence e 8, Josephine e 7 ma le toatele na fuamoa uma lava.
E le faatusatusalia le 'au a le Faasaulala i le lelei o faate'a i le aso o le su'ega siamupini, e na o le tolu lava faate'a na fa'aaoga mai i le ta'aloga atoa, o Meleane, Fia ma Uini.
O Meleane e 6 'olo, Fia e 5 ana 'olo ma Uini, a'o le 'au a le I'a Vai lea na maua e Taia 'olo e fitu, tolu Rosie, fa lea na maua mai i le te'a e Josephine, ae faaletonu te'a tuai pei o Monalisa ma Florence. O le talituaa e tolu lava le polo e pau i le talituaa a le Faasaulala, ae na soso'o mai ai loa pe a Meleane ma Fia.
TEINE O LE ASAGA, 64 'ai, 19 pe. VS LUPELELE 31 'ai, 19 pe
O le taaloga lea i le suega o le tulaga tolu ma fa a tamaitai, ma vaaia ai le lelei o faate'a a le Asaga, i le fetalia'i o itu olo e lua, a misi mai i le 'olo e sau se ta ua sauni atu le talituaa, e tasi le sapo na le mauaina e le talituaa a le Asaga.
Ao le Lupelele, ua le iloa e se isi le mafuaga na faapea ai le latou talituaa, le tele o polo na tatau ona sapoina i lea taaloga, ae le masani ai le leaga o le latou talituaa pei ona sau ai le liki.
Na tata muamua le Asaga ina ua manumalo i le peti, na tutu le latou kapeteni o Fatima, o ia foi lea na 'ai silia e 22, pito i ai ma Sela e 10, o Tagilima e 8, Aleluia e 7, o Akape e 4 ma Nonoi e 4 lea na maua ai le 64 i le latou tataga. Na tuli loa e le Lupelele ma o se vaaiga e faanoanoa ai le tapuaiga i fiu e ta te'a a le Akape ma Aleluia.
Na fai i le isi taimi na sau Fatima e faamalolo ai le te'a a Aleluia i sina taimi ina ua vaai atu le latou kaepeteni ua tau malo mai le tauau, peita'i ina ua lava le malologa a le faate'a, na toe faaauau foi lana te'a manaia.
E uma 'ae lena aso i le taaloga, na maua e Akape 'olo e lima ono Aleluia e 7 ma le tasi lea na mao ai le te'a e Fatima i le 'olo, a'o o le talituaa o le mea 'strong' lava ia, i le tasi a le polo na pau i le tamo'e o le taloto e tau sapo le pa tasi i talane o le malae.
A ou togia le talituaa ma le faate'a, e A - le talituaa, B (plus) ia faate'a, ia o lea na manumalo ai i le tulaga tolu e le aso Toanai, a e ia lou mafaufau i le tausaga fou lea, o le 'au lenei o le a fefeu nei i le liki o le isi tausaga lea, e fai o le lelei o le laiti o teineiti ao le mataalia toe vave a latou gaioi i le mea e sau ai le polo i taimi uma lava.
A'o le Lupelele, ua ou fiu e tau maitau le mea ua faapea ai le tou taaloga i lea aso, ua iloa le upu o le atunuu e faapea, 'O le aso ma filiga, o le aso ma le mataigatila' e i ai lava aso faapenei, ua tutusa outou ma le I'a Vai i lena aso taua i le tou liki.
Ae faafetai atu ai i le komiti a le liki kirikiti lau tofa i le Satoafaiga Leae Mauga le taitai komiti aoao, ma le mamalu o le komiti i ta'ita'i malae, lau afioaga Toilolo Alaipalelei, ma lau tofa Tulauulu, ma oulou komiti o Sasa'e ma Sisifo i lau afioga Vui Tagaloa, lau afioga Letelesa, lau afioga Mulipola Salele'a, Tofa i le Tauto'oto'o ia Noa, le tofa ia Mui, lau fetalaiga Moo Tau, le susuga ia Taumaoe Taufete'e, le susuga ia Tunupopo ma le susuga ia Tele'a ma le 'DJ' lea o Johnny.
Ia o le sifi lea o faatafai solo lea o Nuu, ma isi tama uma na fesosoani ai le vaaiga o ova, (ua le maua tou suafa) fai a'u ma sui o le atunuu, e momoli atu ai le faamalo i lo outou timuia ma laina i le faafoeina o le liki kirikiti o le Fu'a.
Faamalo atu le tou tagai i faigata ma le matuia o faaupuga e vevesi ai le tele o taaloga, o faaupuga e sasi atu ai le tofa ma le faautaga poto, ae sa tou le manatunatu i se isi itu, ae tausi pea le filemu ma le fai o mea e lelei ai, i faaupuga na lafo atu ia te outou i luga o ta'aloga.
Sa outou 'olo'olo pito vaa pea i taimi o fitaituga i vevesi, sa outou faia pea ia lelei ma saogalemu le liki o le Fu'a o Amerika Samoa ma Manu'a i lenei tausaga 2014, ma fai le tiute i le mea e gata ai lo outou taumafai se'i paia lona siui.
Ia faamanuia atu le Atua ia te outou i lenei tausaga atoa ma ia 'sagai ane ai o le tai' ia i ai pea lana faamanuiga ia outou faiva ma galuega ua totofi ai outou, tou te galulue ai.


text:
O manuaga ua suia ai le kapeteni i le ta’aoga a le Manu Samoa lea o le a fetaui ai ma Aielani ma o le a fa’apitoa e aualofa ai mo Fatialofa.
O le au o le a ta’aalo ma Aielani o le a fa’alauiloa aloaia mai i le aoauli a taeao” o le saunoaga lea a le Ta’ita’i Malaga o le Au, Namulauulu Sami Leota i le aso ananafi.
“ O le tatou ta’aloga i le aso Toonai nei o le a aualofa fa’apitoa ai mo Papaliitele Peter Fatialofa ma manatua ai ana galuega lelei sa faia mo le latou au lakapi aemaise i lea o le lautele ma le atunuu uma o Samoa ma Niu Sila” o Naulauulu lea.
“Ia manuia lana malaga”. Na ia fa’aalia na maua e le au se tala fa’anoanoa ua maliu ia le sa avea ma kapeteni o le Manu Samoa ma o ia o se tagata lauiloa Papali’itele Peter Fatualofa, ma na fa’ateia uma ai ma lagona ai le fa’anoanoa,”, o lana tala lea.
Ua momoli atu matou fa’amaisega ia Anne ma le fanau fa’atasi ai ma matou tatalo outou uma. Na ia fa’amaonia mai o manuaga o le a suia ai le ta’ita’iga i luga o le malae.
O David Lemi o loo faia ana siaki fa’afomai ma ua fa’amaonia mai o loo manua lona tauau o le taimi nei ua leai ma le au, ae o le alii o Kahn Fotualii lea ua avea ma kapeteni i lenei malaga ta’amilo.
O le aso Lulu , na asiasi atu ai le au i aoga e i ai manaoga fa’apitoa ae fa’aiu i se aiga fiafia na saunia e le Digicel ma le Fexco.


text:
E faasolo ina lelei i aso uma, e moni? O le 2014 e le’i atoa se lua vaiaso lona matua ae o lea ua fau ma soloi mafuaga e tatau ai ona ū o tatou nifo ma to-manatu pe o le a ‘ea le mea ua tupu i lenei atunuu.
O le itu muamua, o le tau o le penisini lea na toe si’i i le aso muamua lava o le tausaga. O lena tulaga tau faate’i e le talafeagai ai sa i ai lava e faatulaga ai le leo. Atonu e lē talafeagai ona faapea sa tatau ona sili atu lo tatou iloa talu ai o lea siitaga i le tau o le penisini e masani lava ona tula’i mai ai ni faigata. O le mea moni, o lea lava ua faamaonia o tatou atugaluega. Talu mai lena taimi, e i ai foi isi lava totogi na toe siitia- e aofia ai tau o taumafa-ma o le pogai lea ua maualuga ai le toto o nai tagata faatauvaa ma ua toetoe lava puna faatasi ai ma le taumafai o le fatu ina ia tātā pea. O tigā ma le matuitui ua fai e lenei faiga faavalevalea e igoa o le tau o le soifuaga e tumau.
O le popolega ina ne’i faaauau pea ona lele pea i luga e pei o le roketi e aunoa ma se faailoilo e to’e sau i lalo. O le vaiaso talu ai na faailoa mai ai ia i tatou o le totogi e vaai ai le foma’i i soo se tasi o falema’i o le malo ua faaluaina. E tusa ai ma le Matagaluega o le Soifua Maloloina, o lea “siitaga iloga” e mana’omia mo galuega tau le soifua maloloina faatasi ai ma ni “siitaga iloga i le tau o galuea faation” o lona uiga e mana’omia tele ia siitaga.
“O tupe e maua mai nei siitaga o le a fesoasoani i le tuuina atu o auaunaga lelei tau le soifua maloloina e mana’omia e Samoa,” o le faaaliga lea a le Matagaluega. “E ui lava ina itiiti, ae o le a fesoasoani tele lea sao i le Malo ma le tausiga o le maualuga talafeagai o fesoasoani mo se auaunaga taugofie talafeagai ma faigofie ona maua tau le soifua maloloina”. Ua talafeagai lea tulaga.
Ae peitai, matou te ioe matou te manaomia se atunuu soifua maloloina, matou te manaomia uma se auaunga “talafegai” ma se “auaunaga tau le soifua maloloina e “maua gofie” Ae o le siitia o tau e lē o se ala talafeagai lea e faatino ai, e te ioe i ai? O soo se mea lava, ae faamata e le o se faiga lena e una’ia ai tagata ia taumamao, mamao ese lava mai le falema’i? Aisea?
Ia, e faigofie lava le tali a’ea? Mafaufau i ai-o le totogi aso aupito i maulalo e $2 i totonu o lenei atunuu. Uo e, o iinei tonu lava ua tupu ai le faalavelave mo tatou. E le mafai ona outou gafatia ia tau faavalevalea i luga o le tau o auaunga tau le soifua maloloina pe afai e na o le $10 le tupe e maua e le tagata i le aso e tasi. O le matua pule l;ava i le ola le igoa o lenei mea. I le tasi itu, a tatou faapea o le totogi aso aupito i maulalo e $10, o lona uiga, atonu ua talafeagai lenei siitaga.
Ae faapefea ona sii e lenei Malo totogi o auaunaga tau le soifua maloloina-ae o tau o isi auaunaga i le taimi nei ua 500 pasene ua sili atu ai-ae o lea tatou te iloa o le fua faatatau e laugatasia ai totogi o tagata totogi aso e tau le lava ai le tau o le apa eleni i le aso e tasi.? Paga lava lenei uiga faasaua? E pei lava ona masani ai, o le tali mai tagata o le atunuu e matua tete’e lava i ai.
Ae o le tulaga lava lena e mafai ona taunuu i ai. Poo le a lava, o i latou tonu ia o le a aupito i sili ona afaina i lenei faaiuga. O le mea monia e faapea, e lē popole i ai Minisita o le Kapeneta, tagata faigaluega sinia o le malo ma o latou aiga. E mafai ona latou feosofi i le vaalele e faigofie ona saili se auaunga tau le soifua maloloina i fafo atu o Samoa.
Ae lē mafai e le tina mativa ma se tamaitiiti o i totonu o se nuu. O i latou tonu lava ia o le a latou lagona le faigata o ia ituaia o siitaga talu ai e lē o ia i latou se tamaoaiga tele tau tupe ma sootaga sa’o i nofoaga sa’o pe a avea le una’i ma tulei i fafo E peiseai o le siitaga o totogi mo auaunaga tau le soifua maloloina e le o lava, e tusa ai ma le faaaliga na faailoa mai ia i matou i luga o le itulau i luga o la outou nusipepa o le asō, o loo tilotilo foi le Faalapotopotoga o le Malosi Faa-Eletise (EPC) i le siitia o ana tau ina ia mafai ai e pisinisi ona saga galulue pisinisi ina ia mafai ai ona faatumauina silasila i le tala i le itulau i luma).
O lea siitaga e manino mai o le a sau i se ituaiga o se siitaga faavae fou tau eletise. Ae poo le a lava le uiga o lea mea, o se siitaga i le tau o le eletise o le mea mulimuli lava lea e mana’omia e pisinisi o i totonu o le atunuu. Ua matua taavavale tagata.
O le toatele o i latou ua loto e tuu galuega i se taumafaiga e faaitiitia ai tau. O isi ua aafia i totonu o lea taualumaga o le faaitiitia o galuega ina ia mafai ona faaauau pea pisinisi. E ese ai mai lea itu, latou te le o totogiina ea ni lafoga namafatū ua gaui ai o latou ivi ma ua tanumia i nei totogi maoa’e mo soo se itu itulagi latou te tilotilo i ai? Ma o lenei ua ia i tatou lenei tagata poto maoa’e o le Malo ua na faatu mai le isi siitaga?
I le taimi nei la, silasila i le galu o le solitulafono faavaivai loto lea ua lofia ai lenei atunuu i aso nei ma auina atu le fe’au o loo faifai malie lava ona migi atu a tatou mapu O le a sou finagalo i le faafitauli lea ua i fale? A fua i le mea ua tatou vaaia, ua matua faateleina le faanu’unu’u vale i totonu o lenei atunuu talu ai le leai o ni galuega.
E tele le malosi o loo maumau ona o le leai o ni galuega ia e mafai ona avea ma ala o le galueaina o mea lelei. I le aso nei, e faitau afe tamaiti ma tupulaga talavou ua le o i a’oga, o lona uiga, ua le mautinoa lo latou lumana’i, ma ua o’o lava ina tau ‘emo’emo.
O fea la tatou te aga’i i ai mai iinei? Masalo e tatau i le malo ona toe silasila i le faavaeina o le faaputugatupe e fesoasoani ai i tagata faipisinisi ina ia galulue ma i latou. O sea faaputugatupe e mafai ona lagolagoina e le Samoa National Provident Fund poo le Faaputugatupe Mo le Lumana’i Manuia o Tagata, lea na faatu mo le manuia o le faitau selau ma selau o tagata fai sao ina ia faafaigaluegaina i lea faiga.
O se ala lea e sili ona lelei e faaalu ai e tagata totogi lafoga tupe i lo le faamaumau e faiga pi’opi’o ma le faatautala ua sasao faa-afi lea ua tatou vaaia i aso nei. O le mataupu mulimuli, matou te talitonu e tatau foi i le Malo ona toe silasila i lana faaiuga e sii totogi fuapauina ma totogi mo auaunga latou te tuuina atu-soifua maloloina e aofia ai ma le eletise.
Sa le tatau i le Malo ona faataga ia lava e faatonu e se tagata e manatu mo ia lava e saili se tupe mama ae pagatia ai tagata lautele e tatau ona ona auauna i ai. Matou te talitonu e tatau ona faamuamua tagata, ae mulimuli tupe mama poo polofiti. Ia manuia le Aso Sa, ia faamanuia atu le Atua!


text:
(Ioane.8:32)
E mulia’i sisi le fu’a o le saolotoga o le malo o Samoa, a o tua atu na tuumalo mălie ai le Malietoa na to’ai taunuu mai iai le Upu Moni o le saolotoga.
O lana mavaega, ia tatou tapuai ma auauna i le Atua Soifua o le lagi; a o mea a le lalolagi (pāpā), e alu ma ia i le eleele.
O upu a le tagata ua saoloto faamaoni (f.36); ma ua faaolaina. O le itu aso na iloa ai e Malietoa Vainuupo [Tavita] le Alii ma talia i lona loto le talalelei, na faasaoloto ai e le upu moni.
O le upu lea a Iesu ia Iutaia, ē ua talitonu ia te ia, “E iloa foi e outou le mea moni, e faasaoloto foi outou e le upu moni.” A o se ā se mea o faatalutaluā i manatu o Iutaia? O gafea o le soifuaga o nei tagata o loo saga pologa ai pea i latou?
A o le a ea le mea moni? Faapefea ona saoloto o oe i le upu moni?
O la va lea o loo vala. O le Upu a le Atua ua liu tagata, ma le lotu le malamalama. Poo Iesu e sa’o, poo Iutaia?
O ai na te faaolaina oe, o le tulafono, poo le upu moni? Tatou te saoloto ea i le tautū i ala o ō tatou tua’ā (f.33), poo le talia o le mea moni e fai ma ou tapasa? (f.12,36) O le mataupu o loo aoaiina ai e Iesu le au faresaio ma Iutaia, ia malamalama ma iloa le mea moni.
Talitonu ma faatuatua i le upu moni, o le Atalii lea o le tagata (f.28). Na umi ona faafinau ma fetalia’i. Ae toatele lava na faalogo ma talia le upu (f.30). Silasila lelei oe i le mea ofoofogia o loo alia’e mai i le mataupu a Iesu.
Ua talia e tagata lotu, ae faasaga ese le au failotu! Ua talitonu le au matitiva ma le au vaivai, a o kama sasa’o ma le au fai pine e le fia iai! O ’e manatua ou te fai atu soo lava o le ivi tu o le Tusi lenei a Ioane o le, “Talitonu o Iesu Keriso o le Alo o le Atua Soifua?” Ioe, e iili ai taliga o le au faresaio.
E le fia faalogo iai Iutaia. O le mataupu tonu lea o loo finau ai. A o le amo foi lea o loo ga’e ai le Ekalesia i Samoa. E faamuamua le Atua i la ta lauga, ae pito ta’ua i luma i aso uma. E leo mălie i le upu folafola, a o le faatinoga e oge i le alofa.
E molemole i le pulelaa, ae paupa’ua le amio i aso uma lava. Aisea? Le ekalesia, ua le ’ese oe ma loto o Iutaia ma le au faresaio. Tutusa ou manatu ma le au ositaulaga ma le au tusiupu. E le i leva atu ona fefālōa’i le talia ma le le talia o nisi lotu i totonu o le Ekalesia Soo faatasi a le atunuu! Aiseā ua tatou fefaamasinoa’i ai i le pitolaau a le Atua?
Ou te le miga e tautala atu ona o a’u o le faigaluega faauuina a Iesu Keriso mo lou faaolaina. Ua outou fe’aina’i i le feau ma faalilii i le faaaogaina o TV faasalalau ua faapei o ni a tatou lava mea tumau! E te silafia o loto tonu lava na o faresaio?
O le olaga lena o le lotu Iutaia. E ’ū e tufa! E musu e tatala i tua le alofa o le Atua. Uso, o le agasala le mea lenā. Faauta, ua e pologa i le na mea faatauvaa, auā e te musu i le malamalama (f.12) Ua’i mai lou loto se i tuu atu iai le mea moni. “o sē fai le agasala, o le pologa ia a le agasala” (f.34). E le mafai ona e saoloto pe a e musu e te faalogo.
E te le maua foi se ’olioli pe ’afai e te le talia le upu moni. E faasaoloto oe e le upu moni. Ou te fai atu i la le talalelei, ‘aua le faaaogaina le ekalesia kerisiano e faalālā ai le maso. ’Aua.
O le upu a le agelu ina ua fanau mai Iesu, “Faauta, ou te aumai ia te outou le talalelei e olioli tele ai le NUU UMA.” (Luka.2:10).
O nuu uma. Tagata uma. Lotu uma. O ē ua talitonu o Iesu Keriso o le Alo o le Atua Soifua. O ē ua talia Iesu Keriso ma mulimuli ai. Ua usitai ma ola ma tumau ai. O le saolotoga lena. E leaga lenā ia te oe? Uso e, e ao ina toe fanau mai outou i la le agaga (Ioane 3:5-7). A leai lena, e te tetee pea la i le upu moni. Ae a misi foi ma le upu moni, o le pologa la oe a le agasala e oo i le oti. A o le Atua, e alofa ia te oe.
O le lauga lena a le Ekalesia i aso uma. O le alofa na foa ai lou saolotoga. O le saolotoga na mamanu i luga o le satauro. Fai mai Paulo, Taofi mau iai. ‘Aua le toe foi i le amo o le pologa (Kala.5:1). Pe a tuu saoloto outou e le Atalii, ona saoloto faamaoni ai lea o outou (f.36). Faalogo i le mea moni ma talia le upu moni, ona fai lea o lou kerisiano ma tagata ua saoloto faamaoni ma ola olioli.
Samoa e, e le natia e le Atua se mea lelei mo oe. O le iloa, o le avanoa ua tatala i tagata uma. A o le tumau, o le filifiliga fai toatasi a oe. O lona uiga, e iloa e tagata uma le mea moni. A o le felefele ma le lavelave, o le le mafai e oe ona talia ma tumau ai. O le toaga i le lotu o le mea lelei tele lea.
O mafutaga tatalo ma anapogi o le faailoga o le ola talitonu i le Atua ma le mafanafana o le mafutaga ma le Atua. E taua lou faamaopoopo o le fanau ma le aiga ma fai lotu faatasi i aso uma. Ae afai na o le toaga i le falesa a o le loto o loo taa i le pogisa, e le aoga.
Afai e amio a’i i le leotele ma tagi i mafutaga tatalo, ae o loo oi ma mafatia nisi i ou mana’o, e maumau fua, aua e i’uvale. E leai foi la se uiga e te fai lotu toa’i ai i le aiga ae e te le o fulitua i ou tupua ma ou tuinanau.
O lona uiga, e le o taitai lava ona e saoloto. O loo e feamoa’ia pea lava le ti’apolo. E te iloa manatu ia o loo finau mai ai Iutaia le malamalama, e mana’o lava o mea uma o loo latou fai e sa’o! E le manao e fautuaina pe faatonu atu e se isi. E manatu laatou, e valea uma tagata ua le o ni Iutaia. E faapena ni manatu o le tou aiga? E faapena lau toeaina? E le o le sikaili lea a lau pule, lou ta’ita’i? Ae a oe?
Faamata e le o le olaga faasausili lea o loo faataugaina lou poto, lou malosi, lou tofi, ma lou ta’uleleia? E toe faamanatu atu le ta’utinoga a Iesu, “E moni, e moni, ou te fai atu ia te outou, ‘ai se faia le agasala, o le pologa ia a le agasala” (f.34) Uso e, toe vaai ifo ia te oe ma le amataga o lenei tausga. Poo e saoloto ea, poo fetafea’ina pea lava oe i le au? O faapefea lou aiga ma lau fanau?
O ‘e pologa i ma’i o le tino poo le mafaufau? O le le faaitiitia o mea fai poo le anoanoa’i o feau? Mafaufau lelei i le fesili lea, O fea o iai le moni? Aua a tatou iloa le mea moni, ona faaosofia lea o le ‘olioli, ma ta’uleleia lou faamaoni.
Out e iloa le tele o avega o loo ia te oe. E le mafai ona e saoloto pe afai e te gugu i le mea moni. Manatua fai mai Iesu, e iloa e outou. Ae a gugu pea le iloa lena, talofa e, e fai pea oe ma pagota a le agasala.
O le mea moni, o le faamaoni o le Atua, ma lana amiotonu. O le alofa lavea’i o le Atua. O iinā, o loo mana’o le Atua ia le gata ina ’e iloa, a ia e olaina ma tumau ai. La lea e tau faamalamalama atu lava ia Iutaia, ae pei o le timu e pa’ū i le tua o le pato.
E te le saoloto i ou manatu. E le fauina e oe ma a’u se mea moni. Ne i e manatu o au mea uma o loo fai ma polokalame o ’e fuafua o ni mea moni. A o afaina ai le vaivai, e le moni. Afai e ōia ai le amiotonu a le Atua, ua le o se mea moni. Ia taumamao ma le ala i seoli.
O le Upu Moni, o le malamalama ia o le Ola. O le Alofa Tunoa o le Atua. O le Faaolataga lea a le Atua. O le Ola lea sa iai lava i le amataga (Ioane.1:1,2). O lou ala lea i le saolotoga tumau (Ioane.14:6). Samoa e, ua alu saoloto Malietoa Tavita i le tuugamau. Ua leva foi ona tatou saoloto mai pulega a papalagi.
A o oe ma lou aiga, oe ma lau fanau, o ’e saoloto mai ou tuinanau? E le o aoaiina oe i lou soona masau? E umi le tausaga. E mamao foi le ala. O la Iakopo i lona aiga, “Tuu ese atua ese o loo iai ia te outou” Tuu loa le pepelo, le gaoi, le faamaualuga, le faita’aga, le faailoga tagata ma isi uiga leaga uma o lenei olaga, ua le o se vaega la ea o le mea moni. “...a ia faamamā outou” (Ken.35:2). Tatou ō i le Atua ina ua talitonu i lana Upu Moni. Ō mamā. Ō malamalama. Ō mautinoa, ua uma ona tuusaoloto i tatou e Keriso (Kala.5:1). I le, ua saoloto faamaoni i tatou.
O le toe upu, ia outou tumau i le mea moni ua a’oa’o mai ai Iesu ia te i tatou. A’oa’o ail au fanau. Faamasani ai lou aiga. Ola ai oe ma tumau ai; o Iesu Keriso o le Upu Moni, o le Alo o le Atua Soifua. Ioe, e faasaoloto outou e le Upu Moni.
Amene 7737063/7783782


text:
Fa'asiamani
'O le gagana Siamani, na fa'aaogā i totonu o Samoa i tausaga ua mavae, 'a'o nofoia e le pulega a Siamani ia Samoa i le vaitami mai le 1900 - 1914. 'O le vaitaimi lea na iloga ai le fausia o no fa'ato'aga niu ma koko ona talu ai le mana'omia tele o le suau'u popo i le lalolagi i lea vaitaimi.E lē tele ni 'upu o le gagana Siamani 'olo'o maua i totonu o le gagana a Samoa, 'ae masalo o suafa o 'aiga Samoa e āfua mai i o latou tua'a Siamani, 'olo'o fa'asamoaina nei e nisi. Fa'atai'ita'iga, o suafa o 'aiga e pei 'o le 'au Keil, le 'au Shwalger, ma isi.


text:
O se ta’aloga fou lea i totonu o le atunuu ua taua o le “Superboot” ua i ai le fa’amoemoe e saili tupe mai lesitala a le sui taalo.
O se ta’aloga e fou lea i totonu o le atunuu lea e na o le 20 sekone e faaaluina e sui taaalo e kiki ai le polo mo se ai.
“O se tauvaga o le kiki lea o le polo i le pou,” o le saunoaga lea mai le susuga i le Faafeagaiga, Hemi Fa’aeafaleupolu.
Na ia saunoa na ia maua mai lenei tomai ina ua ia tilotilo i le ta’aloga lakapi i lona aiga, ma ia mafaufau ai loa e faapea, poo le a le mafuaaga ua tutusa ai ai o le ova o kikiina o polo, tusa lava poo le a le ituaiga mamao ma le latalata o loo i ai.
O lenei ta’aloga, o le a fuafuaina e fesoasoani tele lea i soo se tagata o loo fiafia i le ta’aloga lenei o le soka, lakapi ma nisi o ta’aloga e aofia ai le tomai i le kikiina o polo. Ua maea lelei ona ia mafaufau i tulaga uma e faatino mo le ta’aloga, e pei o faiaoga, o laufali ia ma tulafono uma e fa’alauiloa ai lenei ta’aloga fou.
O le Pule o lenei tauvaga, Faafetai Manusina, na ia saunoa mai ua ia mautinoa ma ia malamalama e faapea o le a alualu i luma ma siitia le maualuga o lenei ta’aloga i ni tausaga o le a sau.
“Ona o le auagatupulaga i le taimi nei ua tele ina fa’ailoa lo latou fiafia i le ta’aloga lenei o le Lakapi, ou te manatu ma ou iloa o le a sili atu ona to’atele i latou o le a auai mai mo le tauvaga o le a fa’atinoina nei.
“O le a fesoasoani foi lenei ta’aloga i ai latou o loo fia manana’o e avea o ni alii lakapi i le tulaga o le first/five i totonu o au lakapi. O lenei foi ta’aloga, o le a faafaifiaina ma manuia ai le mamalu o le atunuu.
O le Pule o lenei atinae, Teleise Leuma Amoli na ia saunoa mai o le a fa’alauiloa lenei ta’aloga i totonu o aoga i le tausaga fou. “O lenei tauvaga, o le a fesoasoani foi i tupulaga laiti a Samoa o loo atiae o lo latou tomai i le kikiina o le polo ina ia maualuga.”
Saunoa Faleupolu e faapea o le tupe o le a o latou maua mai i lenei taamilosaga, o le a fesoasoani lea i ai latou e fa’alautele ai le ta’aloga i totonu o le atunuu. O lenei taamilosaga, o le a fa’atautaia lea i totonu o Malisi i Lotopa.
“O le a o matou talosaga atu foi i le Minisita o Aoga ina ia faapea ona aofia lenei ta’aloga i totonu o polokalame a aoga.”
O aso o le taamilosaga i Malisi i Lotopa o le a fa’atinoina i le aso 3, aso 17, aso 24 ma le aso 31 o Inauari o le masina fou, ma o le a fa’amoemoe o le mafai ona amataina mai i le ta o le iva i le taeao, seia paia le itula e sefula o aso ta’itasi.
O le tau o le pepa lesita e $10 mo i latou e i lalo o le 15 ma le 17 tausaga, ae $20 tala mo i latou e i lalo o le 20 tausaga.


text:
Reunion.com > Antonio Tanner - Filipe Tavares > Bart Tau - Arthur Taub
Classmates from Bart Tau to Arthur Taub
Bart Tau Ben Tau Bethany Tau Beverly Tau Chris Tau Dan Tau Daniel Tau Dave Tau David Tau Deborah Tau Denise Tau Devin Tau Dinh Tau Donna Tau Elmer Tau Eng Tau Felolini Tau Genesis Tau George Tau Gina Tau Gus Tau Heather Tau James Tau Jared Tau Jason Tau Jen Tau Jessica Tau John Tau Kathy Tau Ken Tau Kimberly Tau Kimmy Tau King Tau Kyle Tau Leonard Tau Li-min Tau Liana Tau Liliana Tau Lina Tau Lisa Tau Liz Tau Malia Tau Manumalo Tau Marcella Tau Mark Tau Mary Tau Matthew Tau Matua Tau Michael Tau Mike Tau Morton Tau Nguyen Tau Nguyet Tau Nora Tau Patricia Tau Paula Tau Pele Tau Phillip Tau Richard Tau Rita Tau Robert Tau Salele Tau Sandra Tau Shane Tau Sione Tau Steven Tau Tali Tau Tau Tau Tim Tau Uilani Tau Ulipo Tau Yin Tau Melissa Tau'a Chelsie Tau-a Faleni Taua Francis Taua Frank Taua Gabe Taua Hannah Taua Janay Taua Jason Taua Jean Taua Laura Taua Marjorie Taua Theodore Taua Mene Tauaa Sheila Tauaa Fololina Tauaalo Kepueli Tauaalo Lesieli Tauaalo Lisi Tauaalo Chloe Tauaefa David Tauaefa Jonathan Tauaefa June Tauaefa Manuuli Tauaefa Samuel Tauaefa Sioka Tauaefa Terry Tauaefa Adrienne Tauaese Alo Tauaese Bernard Tauaese Beth Tauaese Hilda Tauaese Louis Tauaese Malouamaua Tauaese Matthew Tauaese Vaimoe Tauaese Vanila Tauaese Adrian Tauai Alai Tauai Brandy Tauai Christopher Tauai David Tauai Derek Tauai Esera Tauai Eti Tauai Kasandra Tauai Linda Tauai Masani Tauai Phil Tauai Poe Tauai Ramona Tauai Rolayne Tauai Sarah Tauai Siatuu Tauai Simamao Tauai Vaionaila Tauai Rhonda Tauakitau Caroline Tauala Christina Tauala Falesigago Tauala Fetoi Tauala Heta Tauala Junior Tauala Kiani Tauala Kimberly Tauala Lilia Tauala Luavasa Tauala Malama Tauala Tara Tauala Tufa Tauala Alesi Taualai Natisha Taualai Amanda Taualii Brett Taualii Douglas Taualii Elizabeth Taualii Kenneth Taualii Maile Taualii Melody Taualii Ben Taualo Edward Taualo Fiamalo Taualo Fiatamalii Taualo Mafulu Taualo Marcus Taualo Taluasa Taualo Tauelia Taualo Tony Taualo Vaiala Taualo Ana Taualupe Brandie Taualupe Olivia Taualupe Peni Taualupe Anoalo Tauane Aitogi Tauanuu Benjamin Tauanuu Bernalee Tauanuu Char Tauanuu Dionne Tauanuu Faauuga Tauanuu Fatu Tauanuu Fetineiai Tauanuu Fiatau Tauanuu Genesis Tauanuu Iliganoa Tauanuu Ioka Tauanuu Ionatana Tauanuu Jack Tauanuu Janet Tauanuu Jennifer Tauanuu Jodi Tauanuu Johnny Tauanuu Joshua Tauanuu Karen Tauanuu Kristie Tauanuu Lafo Tauanuu Malu Tauanuu Manaomia Tauanuu Matthew Tauanuu Melinda Tauanuu Noel Tauanuu Patrick Tauanuu Peter Tauanuu Seela Tauanuu Sofia Tauanuu Sootuli Tauanuu Tuvalu Tauanuu Vao Tauanuu Venitura Tauanuu Viliamu Tauanuu Vincent Tauanuu Vivii Tauanuu Daisy Tauaola Jose Tauarez Juan Tauarez Maria Tauarez Edward Tauasosi Senia Tauasosi Taifilele Tauasosi Sione Tauataina Taufa Tauataina Reef Tauati Reif Tauati Peverise Tauave Samuelu Tauave Aaron Taub Abraham Taub Adam Taub Adrienne Taub Al Taub Alan Taub Albert Taub Alex Taub Alexander Taub Alice Taub Alicia Taub Alison Taub Allan Taub Allen Taub Allison Taub Alvin Taub Alyson Taub Amanda Taub Amy Taub Andrew Taub Andy Taub Angela Taub Ann Taub Anna Taub Anne Taub Annette Taub Arden Taub Ari Taub Ariel Taub Arlene Taub Arnold Taub Aron Taub Arthur Taub


text:
Saikolosi
'O le saikolosi, 'o se tasi fo'i lea o matā'upu e su'esu'eina i a'oa'oga i aso nei. 'O ā'oga tūlaga tolu e pei o se iunivesite e a'oa'oina ai lenei matā'upu, ma e fa'asino lea matā'upu i le māfaufau. 'O se 'upu e sau ma le 'upu Peretānia 'o le psychology, ma 'o lona uiga 'o le su'esu'ega o le māfaumafu o le tagata ma ona fa'agāoioiga 'aemaise o lana vāega e a'afia ai i le tuputupu a'e a le tagata ola, ma aga ma tū e na te a'oa'oina e fa'aaogā ai lona māfaufau. 'O le lalolagi o Samoa e fa'aaogā ai le 'sikolosi' fa'asāmoa- 'o le tilotilo lea i lou va ma le isi tagata ma e gaioi, tautala, fuafua mmf (etc)e fua i le vā lea 'olo'o 'e iaia.


text:
Ko Ai Le Kau Fakamaoki a Seova?
E motou au mei puleaga mo agai fenua kese kese mo masau ki pati kese kese, kae motou fakatasi ki se fakatuutuu e tasi. Uluaki, e motou fakavikiviki kia Seova, ko le Tupuaga, ko le Atua o le Tosi-Tapu. E matou faiga fakamakeke o mulimuli kia Sesu tie motou fianeʼaneʼa i le fakaigoai o matou ko le kau Kilisiteano. E motou tasi aga o soli lona temi mo tokoi ki le kakai ke latou malama ki le Tosi-Tapu mo le Puleaga o le Atua. E motou too le igoa ko le kau Fakamaoki a Seova talie e motou fakamaoki o masau kia Seova mo lona Puleaga.
E fakaafe atu a koe ke ke fai sau afa ki lomatou a tuasila. Lau le Tosi-Tapu i le Neti. E ke maua loa pe ko ai matou mo la matou Tui.


text:
Ua fa’ailoa le lagolago a le Business Systen Limited i gaioiga a le Kalapu a Vaitele, e ala lea i le sauniaina o i latou ma le lagolagoina o i latou, aua le faasauni atu ai mo so latou avanoa i le Premier League.
O le aso 8 o Novema, o le Aso Faraile lea, na faameaalofa atu ai e le Samoa Business System Limited(B.S.L) se tasi o meaaloa taua i le Kalapiu a Vaitele Uta. O le Kalapu a Vaitele Uta, o le au lea na uluai manumalo i le vaega muamua o le taamilosaga, lea na faatautaia e le Asosi Soka a Samoa, aemaise ai foi le faalauiloa ihna ia sail iai se au e sao atu mo le FFS Premier League mo le 2013-2014. Ua fa’ailoa le lagolago a le Business Systen Limited i gaioiga a le Kalapu a Vaitele, e ala lea i le sauniaina o i latou ma le lagolagoina o i latou, aua le faasauni atu ai mo so latou avanoa i le Premier League.
I se sauniga mo aoaoga faatino, na saunoa ai ia Meilan Meredith e faapea ua i ai le talitonuga o le BSL i le lagolagoina o le galuega faatino a la tatou Autalavou e ala lea i le saunia o le Autalavou a le Kalapu a Vaitele Uta, ao ulufale atu ai i totonu o le Liki tele. Matou te faamlaosia i latou ina ia faamaoni i tulaga uma, ina ia faapea ona o latou tulai mai i se tulaga maualuga.
Sa ia faamanuia mai i alii taaalo o le a alo atu mo le taamilosaga o lenei taamilosaga, ae le gata i lea, ia o latou tuuina mai se tala fiafia e faafiafia ai i matou. O le susuga i le Faafeagaiga ia Muaau Masaga ma le Peresitene ia Pokat Soifuaga o le Kalapu mai Vaitele Uta na fai ma sui o le Pulega ma le Au atoa e fa’ailoa lo latou agaga fiafia i lea aso.


text:
Micronisia
Micronisia le faiupu e sau mai le upu 'Kuliti' o (motu le laititi). O le motu o Micronisia le tuu sisifo i le Vasa o le Pasefika. Isi fo'i motu laititi o Micronisia le tuu le au tafa o Papua,Filipaina,Melanisia ma Intonisia ma isi letu o Polenisia. O Micronisia e pei e iai ( selau motu e laititi).
Motu o Micronisia[Teuteu | edit source]
Le tele o motu laititi o Micronisia le tuu le au tafa o le Pasefika. O le empire muamua i aso ia tonu o Micronisia, o le motu o Yap. O le vaitaimi ga maua ai le igoa o Micronisia o le tausaga 1831 i Jules Dumont d'Urville. O motu ia ua le mavae i atanu'u valu,teritete ma Sitete;
- Guam
- Kilibati
- Marshall Islands
- Feterisitete o Micronisia (isi taimi e tuu pea le igoa o "Micronisia", po le faiupu o "FSM")
- Nauru
- North Mariana Islands
- Palau
- Wake Island
O aso ia, tele fanua ma nu'u o Micronisia le ga, ave i le au Uropa e pei'o tagata mai, mai Guam,Marshall Islands ma le Caroline Islands i aso lea e fa'aga' le igoa o (FSM po Palau). Isi fo'i nu'u pea fo'i motu laititi le ga ave i le au (Spaniolo-Filipaino). Isi fo'i motu ma fanua i Micronisia le ga tu'u fa'atasi mo lesi au pito nu'u o (au spaniolo-intoni).


text:
Ua faamaonia e le Loia Sili a le Malo ua faasa tusitala o tala fou mo nusipepa ona tusi ni lipoti e uiga i le faamasinoga o Leslie Maria Kohlhase lea na maliliu ai ni tagata.
Ua soso’o lea tapu ma le poloaiga e taofia ai le fasalalauina o lea faalavelave e le Faamasino Sili Lana Afioga Patu Tiava’asu’e Falefatu Sapolu Fai mai le Loia Sili a le Malo o Aumua Ming Leung Wai ua faasa tusitala o nusipepa ona faasalalau mea moni ua ta’ua e uiga i le faamasinoga lea o loo feagai nei ma se tasi e 19 tausaga le matua ona o le avetaavale faatamala ua mafua ai le oti, ma le lua moliaga tau fasioti tagata pa’ivalea ona o se faalavelave faafuase’i na tupu i le tolu masina talu ai i Vailoa.
Sa ta’ua e Aumua le poloaiga a Lana Afioga Patu lea na fai mai ai o mea moni nei tau moliaga ua fai e Leoleo “e faapea na pogai ai ona maliliu ni tagata se to’alua ma pogai ai ona fai moliaga ia e faasaga i le ua molia.”
Ae ui o lea, fai mai a ia o lea tapu e lē faaaogaina i se lipoti e sa’o ma tonu o moliaga ua fai e Leoleo, le faiga o le tagi e lē ua molia e faasaga i nei moliaga, le faata’otoga o lenei mataupu mo se iloiloga pe afai e tete’e i le moliaga, poo le ono tulai o le toe tolopoina.
O le mataupu ua i luma nei o le Faamasinoga Sili.
“O le mataupu o loo i ai pea i le tulaga o mataupu e le’i suesueinga, ona ua uma ona fai e le Itu Tete’e ni talosaga i le Faamasinoga.
“O Faamatalaga faaopoopo e uiga i talosaga a’o lumana’i ai le iloiloina o le mataupu ua uma ona fofoga e le Faamasinoga Mamalu, ma o le asŏ na tuuina mai ai le faaiuga.”
O nei taualumga sa faatino lava I totonu o le potu faamasino i le faitalia a le Faamasinoga. O lana faamaoniga na taunuu ane a ua uma ona fai se faaiuga muamua i totonu o potu faamasinoga mai le Faamasino o Mata Keli Tuatagaloa i le Faamasinoga Faa-Itumalo. “O Mataupu sa talanoaina i totonu o potu faamasino e taua i le Faamasinoga ma ona ofisa.” o le faaaliga lea a le Faamasino o Tuatagaloa.
“O le faaiuga a le faamasinoga i le asŏ e faasino i lipoti o tala fou a nusipepa,” o lana faaaliga lea. “O upu si’i nei o le faaiuga a Lana Afioga le Faamasino Sili Patu F. M. Sapolu.
“Ua faasaina le tusitala o tala fou a nusipepa ona toe lolomi faasalalau mea fou e faapea na ta’ua o le faalavelave faafuase’i lea fai mai leoleo na maliliu ai se to’alua ma pogai ai ona faaulu tagi Ia ua i luma o le faamasinoga e faasaga i le ua tuua’ia.
“Ae ui lava i lea, o lenei tapu e le faaaogaina i se lipoti e tonu ma sa’o o moliaga na faaulu e leoleo, le tali a lē ua molia i le tagi ma nei moliaga, le faata’otoga o lenei mataupu mo le iloiloina pe a faapea e tete’e i le tagi, poo le ono tulai mai o soo se tolopotina.
O poloaiga ua ta’ua i luga e na o faamalumalu ai se’ia amata le faamasinoga, o lona uiga, pe a faapea e tete’e I le moliaga.”
O le a tuuina mai e Lana AFioga le Faamasino Sili i totonu o le taimi e talafeagai ai ana mafuaga mo lenei faaiuga, o le faaaliga lea a Aumua.
“O lē ua tu’ua’ia e lē o iloa pe ioe pe tete’e i ia moliaga-lua moliaga o le fasioti tagata pa’ivalea e ala i le faalavelave tau taavale ma le lua moliaga o le avetaavale faatamala ua pogai ai ona maliliu tagata.”


text:
Reunion.com > Martha Olief - Trish Oneal > Michele Olive - Alice Oliveaux
Classmates from Michele Olive to Alice Oliveaux
Michele Olive Michelle Olive Mignon Olive Mike Olive Mildred Olive Minnie Olive Miriam Olive Missy Olive Misty Olive Mitchell Olive Molly Olive Mona Olive Monica Olive Monte Olive Morris Olive Mt Olive Murray Olive Najie Olive Nancy Olive Natalie Olive Natasha Olive Nate Olive Nathan Olive Nathaniel Olive Neil Olive Nell Olive Nellie Olive Nicholas Olive Nichole Olive Nick Olive Nicole Olive Nikkie Olive Nina Olive Noella Olive Noelle Olive Nora Olive Norma Olive Norman Olive Oil Olive Olive Olive Olivia Olive Ollie Olive Orion Olive Oscar Olive Pablo Olive Paige Olive Pam Olive Pamela Olive Pat Olive Patricia Olive Patrick Olive Patsy Olive Patty Olive Paul Olive Paula Olive Paulette Olive Peggy Olive Penny Olive Percy Olive Perry Olive Peter Olive Philip Olive Phillip Olive Phyllis Olive Popeye Olive Prather Olive Preston Olive Rachael Olive Rachel Olive Rafaela Olive Ralph Olive Ramona Olive Randolph Olive Randy Olive Raphael Olive Ray Olive Raymond Olive Rebecca Olive Rebekah Olive Regina Olive Reginald Olive Rell Olive Renee Olive Rex Olive Rhonda Olive Richard Olive Rick Olive Rickey Olive Ricky Olive Rita Olive Rj Olive Rob Olive Robert Olive Robin Olive Robyn Olive Rodney Olive Roger Olive Rolando Olive Ron Olive Ronald Olive Ronda Olive Ronnie Olive Rose Olive Roseanne Olive Rosemary Olive Roy Olive Ruby Olive Russell Olive Ruth Olive Ryan Olive Sabrina Olive Sally Olive Salvador Olive Sam Olive Samantha Olive Samuel Olive Sandra Olive Sandy Olive Sani Olive Sara Olive Sarah Olive Scot Olive Scott Olive Sean Olive Selena Olive Semisi Olive Seu Olive Shamira Olive Shana Olive Shannon Olive Sharian Olive Sharon Olive Shawn Olive Sheila Olive Shelby Olive Sheleath Olive Shelia Olive Shelly Olive Sherita Olive Sherman Olive Sherri Olive Sherrie Olive Sherry Olive Shirley Olive Silvana Olive Spencer Olive Stacey Olive Stacy Olive Stanley Olive Stella Olive Stephanie Olive Stephen Olive Steve Olive Steven Olive Stewart Olive Stuart Olive Sue Olive Susan Olive Susie Olive Suzanne Olive Sylvia Olive Taleese Olive Tamara Olive Tamauri Olive Tamekia Olive Tammie Olive Tammy Olive Taniela Olive Tanya Olive Tara Olive Tasha Olive Ted Olive Teresa Olive Teri Olive Terra Olive Terrance Olive Terrence Olive Terri Olive Terry Olive Tessa Olive Thelma Olive Theodore Olive Theresa Olive Thomas Olive Tiffany Olive Tim Olive Timothy Olive Tina Olive Tinou Olive Tom Olive Tomisha Olive Tommy Olive Tony Olive Tonya Olive Tracey Olive Tracy Olive Travis Olive Tremayne Olive Trevelyn Olive Tricia Olive Trina Olive Trudy Olive Ty Olive Tyler Olive Valary Olive Valerie Olive Vanessa Olive Vernon Olive Veronica Olive Vicki Olive Vickie Olive Vicky Olive Victor Olive Victoria Olive Vincent Olive Virgil Olive Virginia Olive Vivian Olive Wade Olive Walter Olive Wanda Olive Waylon Olive Wendell Olive Wendy Olive Wesley Olive Weston Olive Whitney Olive Wilford Olive Will Olive William Olive Willie Olive Willis Olive Wilma Olive Winfred Olive Yolanda Olive Yvonne Olive Zev Olive Gilbert Olive Aka Martinez Joseph Olive' Angeli Olive-stalling Dave Olivea Kathleen Olivea Richard Olivea Tracy Olivea John Oliveau Maidie Oliveau Mark Oliveau Norman Oliveau Alice Oliveaux


text:
Reunion.com > Patrick Lazzara - Peggy Ledesma > Kimngan Le - Manh Le
Classmates from Kimngan Le to Manh Le
Kimngan Le Kimngoc Le Kimoanh Le Kimphi Le Kimphuong Le Kimquyen Le Kimsa Le Kimthanh Le Kimthoa Le Kimthu Le Kimthuy Le Kimuyen Le Kimyen Le Kin Le Kinh Le Kinhluan Le Kirk Le Kiu Le Klein Le Ko Le Kong Le Kory Le Koua Le Kris Le Krissy Le Krista Le Kristen Le Kristi Le Kristie Le Kristin Le Kristina Le Kristine Le Kristopher Le Kristy Le Krystal Le Krystina Le Krystine Le Krystle Le Kt Le Kurt Le Ky Le Kyle Le Kylie Le Kym Le La Le Lac Le Lach Le Lai Le Lam Le Lamdien Le Lamson Le Lan Le Lan Chi Le Lana Le Lananh Le Lance Le Lanchi Le Landai Le Landon Le Lang Le Lanh Le Lanhuong Le Lani Le Lania Le Lanna Le Lannie Le Lanny Le Lanvy Le Lao Le Lap Le Lara Le Larry Le Lat Le Latoya Le Lau Le Laura Le Laurel Le Lauren Le Laurie Le Lawrence Le Le Le Le H Le Le N Le Le Thi Le Le V Le Lea Le Leah Le Leann Le Leanna Le Leanne Le Lechau Le Ledung Le Lee Le Leena Le Leh Le Leha Le Lehang Le Lehoa Le Lei Le Leigh Le Leim Le Lekim Le Lelan Le Lele Le Lemy Le Len Le Lena Le Leng Le Lenguyen Le Lenny Le Leo Le Leon Le Leonard Le Leora Le Leroy Le Lesa Le Lesley Le Lesli Le Leslie Le Let Le Lethi Le Lethuy Le Lewis Le Leyna Le Li Le Lian Le Liana Le Libby Le Lich Le Liem Le Lien Le Lienchi Le Lieng Le Liet Le Lieu Le Lili Le Lilian Le Lillian Le Lillie Le Lilly Le Lily Le Lim Le Lin Le Lina Le Lincoln Le Linda Le Lindsay Le Lindsey Le Line Le Ling Le Linh Le Linhgiang Le Linn Le Linna Le Linng Le Lisa Le Liz Le Liza Le Lloyd Le Lo Le Loan Le Loann Le Loanne Le Loc Le Loi Le Lola Le Lon Le Lona Le Long Le Lonni Le Lonnie Le Lop Le Loretta Le Lori Le Lorraine Le Lot Le Louie Le Louis Le Louise Le Loung Le Lu Le Lua Le Luan Le Luann Le Luat Le Luc Le Lucas Le Lucia Le Lucie Le Lucinda Le Lucy Le Luis Le Lukas Le Luke Le Lulu Le Lun Le Lung Le Luoc Le Luom Le Luon Le Luong Le Lutricia Le Luu Le Luv Le Luy Le Luyen Le Ly Le Lyann Le Lydia Le Lyle Le Lyly Le Lyn Le Lyna Le Lynda Le Lynette Le Lynh Le Lynn Le Lynna Le Lynne Le Lysa Le Ma Le Mac Le Mack Le Madeleine Le Madison Le Maggie Le Mahn Le Mai Le Mai-anh Le Maianh Le Maihan Le Maihuong Le Maikhanh Le Mailan Le Mailien Le Mailinh Le Maily Le Main Le Maithao Le Maitram Le Maitrang Le Maivy Le Malia Le Malina Le Man Le Mana Le Mandy Le Mang Le Manh Le


text:
O Papali’itele Peter Fatialofa o se alii lea e lē tau faailoa atu.
Ina ua talanoaina e le Palemene le Samoa Observer i le Aso Faraile na tea nei, ole Susuga i le Alii Palemia Tuilaepa Lupesoliai Sailele Malielegaoi, o ia foi lea na ia aapa atu mo le faamagaloga, ma o se tala fiafia lea.
Ae faapea ai foi ma se mataupu e faaino lea ia Palusalue Faapo ll mo le i ai lea o se faamagaloga mo le Sui Palemia ia Fonote Pierre Lauofo, lea foi o loo lipotia e faapea o Niko Lee Hang ua faamagalo i le Minisita o Tupe o loo i ai nei, Susuga Faumuina Tiatia Liuga. I le taimi mulimuli, na manaomia e le Alii Palemia se faamagaloga mai le atunuu. “ F a ’ a m a g a l o m a i i matou”.
”Matou te sa’o.
”O loo matou galulue mo le lelei o le tatou atunuu. Faamagalo lau Palemene, e i ai taimi tatou te le sa’o ai.” Mo i latou o loo matou mafaufau i manatunatuga a le tatou Palemia ao ia faailoa mai le tulaga lelei o ona tagata, ia toe mafaufau tasi.
E le i ai se Alii Palemia i totonu o le Palemene i lena taimi atoa e ui lava na lalata ma lagolago i le sa avea ma Alii Palemia, Tofilau Eti Alesana.
O Tofilau o le alii silisili ona atamai ma lauiloa lona tomai i le lalolagi i tulaga tau faiga faa pokikim e ui lava na sui tulaga e ia lona nofoaga ao vaivai ai le tulaga tau aoaoga ma le lava se tomai lelei o le Gagana Peretania. Faalogo foi ia te ia, ua faailoa mai le faalapotopotoga o tulaga lelei ma le maualuluga o Sui o le Palemene a Niu Sila i totonu o Samoa, o se lesona lea mo gasologa o auala faapolokiki.
Na amataina i se faatoesega maulalo e faatatau i tulaga o loo i luga, na ia faaauau pea nai loo le faatosina ma faaoga molimau e faamanino ai tulaga uma ma le faasologa o tulaga mo le au asiasi lea o loo maua e i latou le filemu. E na o se fia fai atu, o Tofilau o le sui filifilia lelei lea ua ou vaai i ai,” o le tala lea a se tasi o alii mau faailoga o loo malaga taamilo i lenei lalolagi.
Na taitai e Muagututagata Peter Ah Him, o le Komiti o loo aofia ai Taefu Lemi Taefu (H.R.P.P.), Agafili Eteuati Tolovaa (H.R.P.P.), Aeau Dr. Peniamina Levaiseeta (Tautua), Papaliitele Niko Lee Hang (H.R.P.P.), Motuoopua’a Dr. Aisoli Vaai (Tautua), Toesulusulu Cedric Shuster (Tautua.)
Ua latou galulue e suesue tuuaiga o faatinoga e faalavelave lea o loo lipotia mai e le Pule Suetusi ma Suetusi Sili, Fuimaono Camillo Afele, mo le tala o le tupe i le fa’aiuga o le masina o Iuni o le tausaga e 2010. Na agia i le Samoa Observer ma lolomi atoa i le tausaga talu ai, na faailoa mai ai e lipoti a le Suetusi le gugulu, le pulea lelei ma le faitauina tulaga lelei uma ao faatamoe ai ma faagasolo fuafuaga a le Malo, o Matagaluega ma Faalapotopotoga.
I le faamaonia mai ai o se tali mai i lipoti a le Ofisa Suetusi Sili i le taimi o suesuega, e le i faamalosia e le i aloaia mai ni faatinoga a le Komiti o le Palemene ina ia tuuina atu poo fea o nei aiaiga ma tulafono sa tatau ona soli. I le Palemene i le aso ananafi, saunoa Tuilaepa e faapea o se tulaga taua mo le Kapeneta le mulimulitai ma maua lipoti mai le Matagaluega ma ia mulimuli i mataupu sa suesueina e le Ofisa Suetusi. Ae peitai, na ia toe faamanatu mai o Samoa e le o se atunuu e faapea ua selau pasene uma tagata faigaluega.”
“Poo ai lava le tagata atamai, e leai ma se tasi e sao i taimi uma.
“O le atunu’u lenei e fa’avae i le Atua.”Sa ia fa’apea mai ai fo’i o le Samoa Observer o galuega a tamaiti. E tusa ai ma le fa’atalatalanoaga i le ala a le Observer sa ia fa’apea mai ai “ se’I o tatou va’avaai I nei tagata matutua o lo’o latou tapu’eina ata, o nei ata o lo ta’ua ai e se tina le le lelei o gaioiga a le Palemia o lo’o fai nei lea o lo’o Ia ta’ua ai tofiga mai le Atua.
Ona ia toe tali lava lea o ia i a te ia, na ia fa’apea mai ai o tofiga uma e aumai i le Atua “O lou vala’auina fa’afailautusi – e na’o o le pau lava lau mea e fai o le tap o lau typewriter’
“O lo’u valaauina ma ta’ita’i o lou malo i le Palemene e aumai i le Atua” Na ia saunoa o ta’ita’i o le palemene ua ma’ea ona fa’au’uina mo tofiga. “Tatou vaai fo’i i a Tavita i le tele o taimi na taumafai ai Saulo e fa’auma o ia.”
Sa fa’uilavea le afioga i a Aeau Peniamina Leavai ma fesiligia po o le tali lea i le lipoti o le su’etusi. Sa saunoa le Fofoga fetalai e leai. Sa toe fa’aauau le lauga a le Palemia :
“E fiafia na taumafai Saulo e fasiotia Tavita? E fa’alua na maua le avanoa Tavita e fasiotia ai Saulo ma ia faapea ai ‘ e faafefea ona ou fa’au’ua le auauna fa’au’uina a le Atua.” Sa fa’aiu i lona tuuina mai o se fautuaga.
“Aua tatou te pa’i i ola o i latou ua fa’au’uina, tatou te faitau uma lava i le Tusi Pa’ia.”
“O le Atua na ia aumaia tulafono.” “Lau afioga i le Fofoga Fetalai e ao lava ona o tatou sauniuni e tauave mea e lelei ma mea sa’o.”
“E pau lava le mea e ao ona o tatou faia o le maua o le onosa’i ma le loto fa’amagalo.”
“O le Tulafono maualuga lava e ao lava ona o tatou fealolofa a’I, ae le mafai ona fa’atinoina lea tulaga pe afai e fa’aauau pea ona o tatou ita i o tatou uso.”
‘Afai e tatou te le loto fa’amagalo e le tatau fo’I la ona tatou faia le tatalo a le Ali’i.”
Sa ia taua ua fiafia lava ina ua fa’amagalo e Palusalue Fa’apo II le afioga i a Fonotoe Pierre Lauofo ae le gata i lea o Niko Lee Hang I a Faumuina Tiatia Liuga “O le fatu o le tatalo i le Ali’i o le fa’amagalo” Sa ia tatalo fo’i i le fa’amagaloga a le atunu’u.


text:
'O le Feagaiga Tuai
From Wikipedia
'O le Tusi Pa'ia: 'O le Feagaiga Tuai[Teuteu | edit source]
- O le Kenese o le tusi muamua a Mose
- O le Esoto o le tusi e lua a Mose
- O le Numera o le tusi e fa a Mose
- O le Teuteronome o le tusi e lima a Mose
- O le tusi a Iosua
- O le tusi i Faamasino
- O le tusi ia Ruta
- O le tusi muamua Samuelu
- O le tusi e lua a Samuelu
- O le uluai tusi i Tupu
- O le tusi e lua i Tupu
- O le tusi muamua o tala i nofoaiga a Tupu
- O le tusi e lua o tala i nofoaiga a Tupu
- O le tusi a Esera
- O le tusi a Neemia
- O le tusi ia Eseta
- O le tusi a le Perofeta o Isaia
- O le tusi a le Perofeta o Ieremia
- O le tusi a le Perofeta o Esekielu
- O le tusi a le Perofeta o Tanielu
- O le tusi a le Perofeta o Hosea
- O le tusi a le Perofeta o Ioelu
- O le tusi a le Perofeta o Amosa
- O le tusi a le Perofeta o Opetala
- O le tusi a le Perofeta o Iona
- O le tusi a le Perofeta o Mika
- O le tusi a le Perofeta o Nauma
- O le tusi a le Perofeta o Sapakuka
- O le tusi a le Perofeta o Sefanaia
- O le tusi a le Perofeta o Hakai
- O le tusi a le Perofeta o Sakaria
- O le tusi a le Perofeta o Malaki


text:
'Inisinia
'O le 'inisinia 'o se tagata atamai i mea tau tekonolosi e fau ai masini po'o fausaga tetele e pei o alalaupapa, ala tetele fa'apea ma vāega 'ese'ese o le soifua e mana'omia ai se masini po'o se meafaitino e fesoasoani ai i le fa'afaigofie o le olaga o le tagata. Fa'ata'ita'iga, 'o le masini e alu ai le fatu o le tagata pe'ā 'uma ona ta'oto i le falema'i, sa muamua lava fafau le manatu ile mafaufau o se saienitisi, 'ona fa'atino loa lea pe fau e se tekinise (technician)po'o se 'inisinia fo'i.